
L-au dus apoi în capiştea idolilor şi l-au îndemnat să se închine lui Marte, zeul 
războiului. Iar el, în loc să jertfească, a poruncit idolului să cadă şi, căzând, s-a sfă- 
râmat în ţăndări. 


Deci, încăpând el la chinuri şi mai grele, a venit la privelişte şi sora sa Evlampia 
care, mărturisind că şi ea este creştină, se ruga de prigonitori să fie părtaşă la chi- 
nurile fratelui ei, pentru Hristos. 


Şi, băgându-i pe amândoi într-un cazan cu apă în clocot şi rămânând nevătămaţi, 
multă lume a crezut în Hristos şi li s-au tăiat capetele tuturor, împreună cu dânşii. 

În această lună (octombrie), ziua a zecea - Sfinţii mucenici, Evlampie şi 
Evlampia (Minei) 


La Vecernie 
La Doamne strigat-am... Stihirile, glasul al 4-lea: 
Podobie: Dat-ai semn celor ce... 


Răsărit-a credincioşilor luminat pomenirea ta, mai strălucită decât soarele, lumi- 
nând lumea cu luminări dumnezeieşti, Evlampie fericite; gonind negura patimilor 
şi întunericul dracilor. Pentru aceea te fericim şi peste an te cinstim, ca pe un lumi- 
nător a toată lumea, ca pe un înfocat rugător. 


Cu unghii de fier zgâriindu-te, cu făclii arzându-te, şi în temniţă închizându-te, pe 
lemn spânzurându-te, şi mâncare fiarelor dându-te, fericite, nemişcat ţi s-a păzit 
gândul cu darul cel dumnezeiesc, şi te-ai împodobit cu cununa biruinţei Evlampie. 
Pentru aceasta cu bucurie cinstim pomenirea ta. 


Pe mult-meşteşugăreţul cel ce a rănit pe Eva, şi o a izgonit din Rai, tu fiind rănită 
de dragostea Iui Hristos, Împăratului tuturor, Evlampio, l-ai rănit, răbdând cu tărie 
rana trupului, şi toată munca; pentru aceea cu împărtăşirea cea mai bună ai nimerit 
dumnezeiasca îndumnezeire, rugându-te pentru toţi cei ce cu credinţă te laudă. 


Slavă Tatălui şi Fiului şi Sfântului Duh, glasul al 4-lea, a lui loan monahul 

Unirea numelui amestecându-se cu iubirea de fraţi, şi curăția unindu-se cu nepă- 
sarea de dureri, au păzit întreagă tăria cea bună a gândului; că unde este Dumnezeu 
cel dorit, toată lumea se defăimează. O minune! Şarpele s-a omorât, şi cel ce a grăit 
nedreptate către înălțime, s-a surpat de frații pământeni mucenici, de Evlampie 
înțeleptul şi de Evlampia. Acestora cu cântări bine alcătuite să strigăm: Voi care 
bine aţi săvârşit călătoria întru Hristos, cereți lumii pace, şi sufletelor noastre mare 
milă. 


Şi acum şi pururea şi în vecii vecilor. (a Născătoarei) 


Bucură-te, căruţă neapusă a Soarelui, cea cu chipul de soare, ceea ce ai strălucit pe 
Soarele cel necuprins cu mintea. Bucură-te, minte, care străluceşti luminări dumne- 
zeieşti, şi cu lumina cea de fulger luminezi marginile pământului. Ceea ce cu ade- 
vărat arunci raze de aur, cea prea frumoasă şi cu totul fără prihană, care ai strălucit 
credincioşilor Lumina cea neînserată. 


A Crucii, a Născătoarei, asemenea 


Sparge zapisul strămoşului Adam cel din veac, împungându-Ți-se coasta Mult- 
milostive; şi firea oamenilor cea lepădată se sfinţeşte cu picăturile sângelui Tău, 
strigând: Slavă milostivirii Tale, slavă dumnezeieştii Tale răstigniri, lisuse Atotpu- 
ternice, Mântuitorul sufletelor noastre. 


Stihoavna din Octoih. 
Slavă Tatălui şi Fiului şi Sfântului Duh, a sfinților, glasul al 4-lea 


Cu lumina Treimii strălucindu-se însoţirea cea de buni fraţi, a surpat cruzimea tira- 
nilor. Pentru aceea călcând văpaia, şi dănţuind, cântau: lată acum ce este bun, sau 
ce este frumos, fără numai a locui fraţii împreună ? Şi uitându-se spre mărirea cea 
dumnezeiască, s-au învrednicit veşnicei fericiri, rugându-se pururea lui Hristos 
Dumnezeu, să se mântuiască sufletele noastre. 


Şi acum şi pururea şi în vecii vecilor. (a Născătoarei) 


Fund clătinat de năvălirile dracilor, şi împins în prăpastia pierzării, milostiveşte-te 
Stăpână, şi mă întăreşte pe piatra bunătăţilor; risipeşte sfaturile vrăjmaşilor, şi mă 
învredniceşte a face poruncile lui lisus, Fiului tău şi Dumnezeului nostru; ca să aflu 
iertare în ziua judecății. 

A Crucii, a Născătoarei, asemenea 

Maică neispitită de bărbat cu totul fără prihană, te-ai arătat lui Dumnezeu, Celui ce 
a primit Crucea şi cinstitele patimi şi dureri; care a pătimit de bunăvoie, ca să mân- 
tuiască pe oameni, care cu darul a încetat patimile. Pentru aceea roagă-te să mă 
mântuiesc cu rugăciunile tale, Maică Fecioară Stăpână cea mai cinstită decât în- 
gerii. 

Tropar, glasul al 4-lea: Mucenicii Tăi, Doamne, întru nevoinţele lor, cununile ne- 
stricăciunii au dobândit de la Tine, Dumnezeul nostru. Că având tăria Ta, pe chi- 
nuitori au învins; zdrobit-au şi ale demonilor neputincioase îndrăzniri. Pentru rugă- 
ciunile lor, mântuieşte sufletele noastre, Hristoase Dumnezeule. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


La Utrenie 
Canoanele al Octoihului şi al sfinților pe 4. 
Canonul mucenicilor 
Cântarea 1-a, glasul al 6-lea 


Irmos: Ca pe uscat umblând Israil, cu urmele prin adânc, pe gonaciul Faraon vă- 
zându-l înecat, a strigat: Lui Dumnezeu cântare de biruinţă să-i cântăm. 


Fiind luminaţi cu razele cele prea luminate, ale Luminii celei cu trei străluciri, bi- 
ruitorilor mucenici, cereţi luminare, nouă celor ce cinstim pomenirea voastră, cea 


pururea prăznuită. 


Raze de soare străluceşte cinstita şi înfrumuseţată prăznuire a mucenicilor, şi puru- 
rea luminează tăinuit marginile pământului, cu puterea Duhului. 


Slavă Tatălui şi Fiului şi Sfântului Duh. 


Cu trup tânăr, tare ai biruit mucenice, pe începătorul răutății cel vechi răbdând 
munci şi foc şi năpădiri de rele, fericite Evlampie. 


Şi acum şi pururea şi în vecii vecilor. (a Născătoarei) 

Fiind scăpaţi cu adevărat Fecioară prea curată, de osânda cea strămoşească prin 
naşterea ta, cu glasuri de cântări te fericim pururea noi credincioşii, ca pe o Maică 
a lui Dumnezeu. 


Cântarea a 3-a 
Irmos: Nu este sfânt precum tu... 


Săvârşit-ai luptele cu tărie, răbdând munci şi chinuri amare, întărindu-te de faţă cu 
nădejdile bunătăţilor celor viitoare, mărite Evlampie. 


Văzându-te pe tine mucenice îmbrăcat cu mărirea cea luminată a mucenicilor, s-a 
dat pe sineşi cu totul la chinuri cinstita Evlampia, cugetând ca şi tine. 


Slavă Tatălui şi Fiului şi Sfântului Duh. 


Dorind pe Hristos mucenice, toate pornirile tiranilor cele văzute, întru nimica le-ai 
socotit, Evlampie pătimitorule biruind cu credinţa pe cei pierzători. 


Și acum şi pururea şi în vecii vecilor. (a Născătoarei) 


Roagă-te prea curată Născătoare de Dumnezeu, pentru cei ce te cinstesc pururea, 
să se izbăvească de toată pornirea cea vicleană a potrivnicilor, şi de patimile cele 
pierzătoare de suflet. 


Irmosul: Nu este sfânt precum Tu Doamne Dumnezeul meu, care ai înălțat cornul 
credincioşilor Tăi Bunule, şi ne-ai întărit pe noi pe piatra mărturisirii Tale. 


Sedealna, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în bra- 
ţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Norii cei cumpliţi ai chinurilor cu tărie defăimându-i, pătimitorilor prin darul Mân- 
tuitorului aţi strălucit ca Soarele; şi fiind legaţi dimpreună dumnezeieşte cu drago- 
ste frăţească, la osteneli asemenea prea luminat v-aţi slăvit. Drept aceea după sfâr- 

şit, aţi luat de la înălțime dar fără de sfârşit, a tămădui bolile, voi frați împreună pă- 
timitori; rugaţi-vă lui Hristos Dumnezeu, iertare de greşeli să dăruiască, celor ce 
prăznuiesc cu dragoste sfântă pomenirea voastră. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


Fecioară Născătoare de Dumnezeu, sufletul meu cel smerit, fiind acum necârmuit, 
se îneacă în valurile supărănilor vieţii, lovit de viforul lor, arătându-se plin peste 
măsură de povara păcatelor, şi ameninţat a merge în fundul iadului; apucă înainte 
prea sfântă mireasă a lui Dumnezeu, şi cu mila rugăciunilor tale dându-i linişte, 
aşază-l în Limanul tău; că tu eşti liman sufletesc, tu scăpare de greutatea păcatelor, 
şi-mi suie sufletul meu către înălțime. 


A Crucii, a Născătoarei 


Mieluşeaua văzând pe Mieluşelul, Păstorul şi Mântuitorul pe Cruce, se văita lăcri- 
mând, şi cu amar striga: Lumea se veseleşte luând prin Tine mântuire, iar pântece- 
le meu arde văzând răstignirea Ta, care rabzi pentru milostivirea milei, îndelung- 
răbdătorule Doamne, adâncul milei şi izvor nedeşertat. Milostiveşte-Te, şi dăru- 
ieşte iertare greşelilor, celor ce cu credinţă laudă dumnezeieştile Tale patimi. 


Cântarea a 4-a 


Irmos: Hristos este puterea mea, Dumnezeu şi Domnul, cinstita Biserică cu dum- 
nezeiască cuviinţă cântă strigând; din cuget curat întru Domnul prăznuind. 


Astupat-ai gurile fiarelor celor sălbatice, cu chemărnile dumnezeieşti, înfrumuse- 
țându-te cu mărire îngerească, şi împodobindu-te cu sfinţitele străluciri ale muce- 


niciel. 


Locuinţă însuflețită, locaş prea sfințit, te-a aflat pe tine darul Duhului, înțelepte 
mucenice Evlampie; cu care fiind întărit, ai surpat la pământ lăcaşurile idolilor. 


Fost-a nemişcată, neîngrozită, nestrămutată de toate vicleniile muncilor celor cum- 
plite Evlampia cea pururea pomenită, fiind întărită întru Hristos. 


Slavă Tatălui şi Fiului şi Sfântului Duh. 

Fiind împodobiţi cu sângiurile muceniciei, şi păzind între voi, fericiţilor, unirea cu 
credinţă frățească, v-aţi lepădat de cugetele cele întunecoase ale tiranilor. 


Și acum şi pururea şi în vecii vecilor. (a Născătoarei) 


Pricepând de departe, foarte arătat Avacum, te-a numit pe tine Curată, munte um- 
brit cu bunătăţile; din care ni S-a arătat, Cel ce luminează sufletele noastre. 


Cântarea a 5-a 

Irmos: Cu dumnezeiască strălucirea Ta Bunule, sufletele celor ce mânecă la Tine 
cu dragoste, mă rog luminează-le; ca să Te vadă Cuvinte al lui Dumnezeu, pe Tine 
adevăratul Dumnezeu, Cel ce chemi din negura greşehlor. 

Ca nişte zori prea frumoase ai lucit, şi ca o stea de zi cu adevărat, ca soarele cel 
prea luminat, luminând pe credincioşi dumnezeieşte, cu razele nevoinţelor, şi ale 


minunilor, mucenice Evlampie. 


Foarte mari dureri suferind, şi mulţimea necontenitelor rele, socotindu-le ca nişte 
dulci plăceri, Evlampie, bucurându-te, ai moştenit răsplătirile cele dumnezeieşti. 


Slavă Tatălui şi Fiului şi Sfântului Duh. 


Vărsând pâraie de sânge cinstită muceniţă, ai câştigat pârâul fericirii prea lăudată, 
şi mărire neveştejită în veac, şi desfătarea cea dulce a Raiului. 


Şi acum şi pururea şi în vecii vecilor. (a Născătoarei) 

Toate săbiile vrăjmaşului au lipsit de tot cu adevărat, prea curată Fecioară fără pri- 
hană; că tu ai născut pe Dumnezeul tuturor, Cel ce cu Crucea a surpat trufia vrăj- 
maşului. 

Cântarea a 6-a 

Irmos: Marea vieţii văzându-o... 

Intinzându-vă mucenicilor, chinuindu-vă cumplit şi aruncându-vă fiarelor, tăindu- 


vă mădularele şi aruncându-vă în foc materialnic, nu v-aţi lepădat de credinţa cea 
fără pihană. 


Ar De Dr dr dr dr Dr dr de De Dr dr dr de de dr dr A de dr dr A A 


Xp XP XP IP IP IE E 2 2 E IP 3 3 E E 0 E IE IP IE E IP e XX XX 


Jr De De De De dr De e De De de De Dr Dr De De De De De De de de Ar A d 


XP PP E Ie 3 IP IP 3 5 E IE II E E XX 


Valurile muncilor, care se înălțau cu tărie, din poruncile muncitorilor, n-au putut 
să înece tăria gândului pătimitorilor; că se întăreau de mâna cea dumnezeiască. 


Slavă Tatălui şi Fiului şi Sfântului Duh. 


In curgerile sângiurilor, ce s-au vărsat din voi, aţi înecat pe vrăjmaşul Faraon, iară 
Biserica lui Hristos o aţi adăpat cu bună credinţă, înflorind întru credinţă nebirui- 
ilor mucenici. 


Şi acum şi pururea şi în vecii vecilor. (a Născătoarei) 


Ca ploaia S-a deşertat în pântecele tău Dumnezeu, pentru nespusa îndurare, şi cu 
pârâul desfătării toate le-a adăpat Stăpână, şi lumea fiind stricată, a înnoit-o. 


Irmosul: Marea vieţii văzându-o înălțându-se de viforul ispitelor, la limanul Tău 
cel lin alergând, strig către Tine: Scoate din stricăciune viaţa mea Multmilostive. 


Condac, glasul al 3-lea: 


Podobie: Fecioara astăzi, pe Cel mai presus de fiinţă naşte şi pământul peştera Ce- 
lui Neapropiat aduce. Ingerii cu păstorii slavoslovesc şi magii cu Steaua călătoresc. 
Că pentru noi s-a născut Prunc Tânăr, Dumnezeu, cel mai înainte de veci. 


Pe vitejii mucenici şi frați după trup, pe înțeleptul Evlampie şi pe Evlampia să-i 
cinstim; că aceştia meşteşugirile tiranilor le-au ruşinat, cu puterea Celui ce S-a răs- 
tignit; pentru aceasta s-au arătat mucenicilor mărire, împreună şi laudă. 


Icos: Pe însoţirea pătimitorilor, astăzi să o lăudăm credincioşilor, cu cântări sfinţite 
şi cu laude; că au surpat înşelăciunea idolilor, stingând focul mulţimii dumnezeilor. 
Au ruşinat pe draci şi de mânia tiranilor nu s-au spăimântat, neîngrozindu-se de sa- 
bie şi de foc, nici de pornirile fiarelor celor sălbatice; nevoindu-se bine, Evlampie 
cel lăudat dimpreună şi cu cinstita Evlampia, arătându-se fraţi împreună pătimitori, 
mărirea mucenicilor şi lauda. 


Sinaxar 
In această lună în ziua a zecea, Sfinţii mucenici Evlampie şi Evlampia. 


Stih: Şi mai înainte apucând tăiere Evlampia. 
Cu Evlampie cel tăiat se împărtăşeşte de cunună. 

Tăiaţi au fost în a zecea zi, Evlampie şi sora lui Evlampia. 

Aceşti sfinți mucenici au fost pe vremea lui Maximian, domnind în Nicomidia Ma- 
xim. Pe atunci mai mulți creştini ascunşi în munte, trimiseră pe Sfântul Evlampie 
la cetate ca să le cumpere pâine. 

Iar el mergând, s-a prins de slujitorii idoleşti; şi punându-l înaintea împăratului şi 
întrebându-l, se mărturisi pe sine că este creştin; şi intrând în capiştea idolilor, în 


loc să jertfească, el porunci idolului lui Aris să ca-dă, şi căzu de se sfărâmă. 


Pus fiind la muncă, veni Evlampia soră-sa la mijloc, şi 1 se ruga să facă rugăciune 
pentru dânsa, ca să mărturisească şi ea împreună cu dânsul. 


Deci băgându-i într-o căldare ce fierbea, şi rămânând nevătămaţi, crezură două sute 
de bărbaţi, şi li s-au tăiat capetele împreună cu dânşii. 


Tot în această zi, Sfinţii două sute de mucenici ce s-au tăiat cu Sfântul Evlampie. 


Stih: Şi cincizecimea împătrită a bărbaților. 
Ce s-au săvârşit prin sabie, o dumnezeiesc sfârşit! 


Tot în această zi, părintele nostru Vasian. 


Stih: Vasian lăsănd viaţa cea de jos. 
Cu bucurie merge la treapta de sus. 


Acest prea cuvios părintele nostru Vasian era de la răsărit, din Siria. Iar în zilele 
împăratului Marchian a venit în Constantinopol, şi atât a strălucit cu faptele şi cu 
minunile, cât împăratul a zidit o biserică întru numele lui, care se află şi până astă- 


ZI. 


Şi 1 s-a înmulțit numărul ucenicilor până la trei sute dintre care era şi prea cuvioasa 
Matrona. 


Deci, trăind aşa şi pe mulţi aducând lui Dumnezeu, şi tămăduind boli, şi fiind făcă- 
tor de nespuse minuni, întru adânci bătrâneţe către Domnul s-a dus. 


Tot în această zi, prea cuviosul părintele nostru Teofil mărturisitorul. 


Stih: Numirea cu faptele Teofil arătându-o. 

S-a nevoit pentru dumnezeiasca bărbătească icoană. 


Acest fericit părintele nostru Teofil, a fost născut aproape de Tiberiupol din părinți 
creştini, şi când a fost de trei ani, primind Sfântul Botez, îl luară părinţii şi merseră 
în muntele Selentiul, unde aflând pe cuviosul părintele nostru Ștefan, şi luând bine- 
cuvântare de la dânsul, se duseră la casa lor. 


Deci de atunci se nevoia copilul la învăţătura cărții. Și dacă ajunse la treisprezece 
ani, se duse iarăşi la prea cuviosul Ştefan. 


Acesta văzându-l, îi zise: Pentru ce ai venit fiule la mine ? 
Iar copilul îi răspunse: M-ai chemat părinte; şi eu lăsându-mi părinţii am venit aici. 


Și iarăşi zise cuviosul: Când te-am chemat fiule, şi ce ţi-am zis: Lucrând eu, zice, 
la țarină, mi-ai zis: Fiule Teofile, te-ai depărtat de la Domnul, care zice: Ridică-ţi 
Crucea, şi urmează mie. Dintru aceste cuvinte rănindu-mă la inimă ţi-am venit pe 
urmă până la uşă; şi aflându-o încuiată, te-ai făcut nevăzut de la ochu mei, şi ră- 
măsei singur; şi mi se pare părinte sfinte, precum îţi cunosc vorba, să nu fi fost tu 
cel ce m-ai chemat; nu te întoarce dar de către robul tău, care cere mântuire. 


Iar cuviosul părinte mulţumind lui Dumnezeu, luă copilul la dânsul, crescându-l, şi 
deprinzându-l cu nevoinţa şi cu petrecerea vieţii călugăreşti. Apoi peste trei ani 
chemând părintele pe Egumenul lavrei, a dat copilul pe mâna lui, şi luându-l la mâ- 
năstirea lui, îi tunseră părul. 


Iar părinţii lui nu părăseau căutându-l, şi nevoindu-se să afle pe cel ascuns; şi după 
câţiva ani, aflând cele despre copil, au mers la egumenul, cerând cu poftă să le ara- 
te pe fiul lor; iar egumenul întâi mâhnindu-se foarte de acest lucru, nicicum se ple- 
că; dar dacă a văzut întristarea lor şi fără de voie l-a arătat. 


Văzându-l părinţii, în cinul ce se afla, pornindu-se spre plângere, amestecată cu bu- 
curie, îmbrăţişându-l şi sărutându-l, ce nu zicea, şi ce nu făcea, cât era destul să 
pornească şi pe cele fără de suflet spre bucurie ? Atunci bucurându-se câteva zile 
cu fiul lor, şi cu adevărat cunoscând darul ce era asupra lui, se adeveriră către egu- 
menul cu jurământ, că întorcându-se acasă poftea să-şi aibă şi copilaşul cu dânşii; 
ca să facă o mănăstire cu cheltuiala lor, precum demult doreau; şi deoarece acum 
este vremea aceea, trebuia să se apuce de lucru. 

Apărându-se egumenul, găsiră cu cale să ia de la Dumnezeu răspunsul acestui lu- 
cru. Şi a făcut rugăciune şi post trei zile neîncetat, şi săvârşind rugăciunea: O 
minunate sunt lucrurile Tale, Doamne! Se auzi un glas de sus în biserică, porun- 
cind: Să sloboadă copilul. 


Pe care luându-l părinții împreună şi cu oarecari frați din mănăstire, se întoarseră 
cu bucurie la casa lor. Deci făcându-se în scurtă vreme mânăstirea, se afla Sfântul 
Teofil petrecând într-însa sihăstreşte de câțiva ani. 

Iară fiara cea hulitoare Leon împăratul, luptătorul de icoane, făcu de veni sfântul 
înaintea lui, şi mărturisind închinăciunea Sfintelor icoane, porunci să-l bată cu vine 
de bou; apoi să-i lege strâns mâinile îndărăt, şi să-l ducă pe calea ce mergea la 
Niceea. 


Şi pe stâlpnicul Longin, să-l întindă cu faţa în sus pe pământ, şi să-i ardă pe cap 
icoanele ce s-au aflat. 


Iar Sfântul Teofil ajungând la Niceea, stătu înaintea judecății, şi nesuferind păgânul 
îndrăznirea şi mustrareasSfântului porunci să-l întindă pe doi stâlpi cruciş, şi să-i 
rumpă carnea cu vine de bou uscate. Şi păgânul văzând că-i curgea sângele ca un 
izvor, de se roşea pământul, se sculă şi el de pe scaun, de bătea însuşi pe sfântul 
peste obraz multe ceasuri. Deci după ce încetă a-l bate, porunci să-l încalţe cu în- 
călțăminte de fier arsă, şi să alerge înaintea lui. 


Atunci patul, umilindu-se de patimile sfântului îi zise: Oare numai tu Teofile şi cu 
de ai tăi, vă aflați fără minte la închinăciunea icoanelor ? 


Iar sfântul zise: Dacă vei vrea, ia să cercăm din Sfintele Scripturi despre întrebarea 
aceasta că te ştiu că bine le ştii. Şi de mă vei rămânea cu socoteala, voi părăsi în- 
chinăciunea icoanelor; iar de vei rămânea tu, vei voi să te închini lor ? 


Boierul zise: Fără îndoială, aşa să fie! 


Atunci sfântul făcându-şi voie bună, începu a se întreba pentru cinstea şi rânduiala 
Sfintelor icoane. 


Şi rămânând sfântul pe boier, acesta zise către el: Cinstite bătrânule, eu voi pune 
nevoinţă să plec pe împăratul, să urmeze la această cunoştinţă de voi putea. Iar tu 
du-te la chilia ta. 

Iar sfântul se mâhni că nu-şi săvârşi calea muceniciei; însă având rănile îi părea bi- 
ne. Şi întorcându-se la mânăstire, a dus mare bucurie fraților, şi prietenilor şi rude- 
lor, şi tuturor câţi erau pe aproape. 


Deci trecând puţină vreme de la întoarcerea lui de la mărturisire la mânăstire, cu- 
noscând fericitul mutarea sa cea după pământ spre ceruri, şi bine tocmind lucrurile 
mânăstirii, şi învățând şi binecuvântând pe toţi, s-a mutat către Domnul, pe care îl 
dorea; a căruia este mărirea în veci, Amin. 


Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 
Cântarea a 7-a 

Irmos: Dătător de rouă cuptorul l-a făcut îngerul, cuvioşilor tineri; iară pe haldei 
arzându-i porunca lui Dumnezeu, pe muncitorul a plecat a striga: Binecuvântat eşti 
Dumnezeul părinților noştri. 

Urmând cu darul celor trei tineri, mucenici ai Domnului, aţi călcat focul, răcorin- 
du-vă cu focul Duhului cel fără de materie, şi cântând lui Hristos: Binecuvântat eşti 
Dumnezeul părinților noştri. 

Strujindu-li-se trupul, se întărea dragostea cea către Ziditorul; că sfinții cu toată 
plecarea către Dumnezeu îndumnezeindu-se, cântau cu credinţă: Binecuvântat eşti 
Dumnezeul părinților noştri. 

Slavă Tatălui şi Fiului şi Sfântului Duh. 

Defăimându-ţi mişcările inimii cu dumnezeieştile suişuri, stai biruitorule pe Piatra 
cea neclintită şi nemişcată a vieţii, strigând: Binecuvântat eşti Dumnezeul părin- 
ilor noştri. 

Şi acum şi pururea şi în vecii vecilor. (a Născătoarei) 

Pe cei trei tineri nu i-a ars cuptorul, care însemnau mai înainte naşterea ta. Că dum- 
nezeiescul Foc nearzându-te, S-a sălăşluit întru tine, şi pe toţi i-a luminat a striga: 
Binecuvântat eşti Dumnezeul părinţilor noştri. 


Cântarea a 8-a 


Irmos: Din văpaie cuvioşilor... 

Foarte frumos te-ai arătat cu sufletul şi cu trupul, fiind împresurat cu chinurile ge- 
rului, mucenice pătimitorule; şi nebiruindu-te nicidecum, cântai Stăpânului Hri- 
stos în veci. 


Ritorisind dimpreună pe prea îndumnezeitul Cuvânt, au defăimat dogma cea fără 
de Dumnezeu mucenicii lui Dumnezeu şi ai Impăratului tuturor, cei legaţi cu rude- 
nia frăţească. 

Jertfe şi dumnezeieşti arderi de tot, miei de bunăvoie jertfiți, junghieri fără de pri- 
hană, prinos primit lui Dumnezeu v-aţi adus la masa cea cerească, purtătorilor de 
chinuri. 


Binecuvântăm pe Tatăl şi pe Fiul şi pe Sfântul Duh, Domnul. 


Cunoscându-te stea limpede, cu chipul de lumină care luminezi cu razele tămădui- 
rilor sufletele tuturor, biruitorule Evlampie, cu credinţa te lăudăm în veci. 


Şi acum şi pururea şi în vecii vecilor. (a Născătoarei) 

Bucură-te, Fecioară neispitită de nuntă cu totul fără prihană, limanul celor învifo- 
rați de valuri. Bucură-te, mireasa lui Dumnezeu. Bucură-te, curățirea păcătoşilor. 
Bucură-te, ceea ce ai născut pe Dumnezeu cu trup. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Din văpaie cuvioşilor rouă ai izvorât şi jertfa dreptului cu apă o ai ars; că toate le 
faci Hristoase cu singură voirea; pe Tine Te prea înălțăm întru toţi vecii. 


Cântarea a 9-a 
Irmos: Pe Dumnezeu a-L vedea nu este... 
Dorind a vedea mărirea Atotţiitorului şi frumuseţea Lui cea neasemănată, n-ai bă- 


gat în seamă necinstea vieţii, răbdând moarte de ocară, mărite, care ţi-a adus mări- 
rea cea de-a pururea, mucenice Evlampie. 

Ca o lumină, ca un sfeşnic pururea luminos, te-ai arătat Evlampie celor din noaptea 
vieţii, şi gonind noaptea întunericului, ai risipit negura patimilor, cu lumina tămă- 
duirilor, pătimitorule de Dumnezeu fericite. 


Impodobindu-vă înşivă, cu frumoase podoabe vopsite din sângiurile voastre muce- 
nicilor, staţi înaintea Domnului purtând cununi, şi cântând împreună cu îngerii: 
Sfântă, Sfântă, Sfântă eşti Treime, ceea ce toate le lucrezi şi eşti atotputernică. 
Slavă Tatălui şi Fiului şi Sfântului Duh. 

Aduceţi-vă aminte de noi cei ce cu credinţă săvârşim pomenirea voastră, cea puru- 
rea cinstită şi sfințită, plină de lumină şi de strălucire, biruitorilor mucenici şi care 
ne închinăm cu credință moaştelor voastre, ferindu-ne pe toţi de toate supărările. 

Şi acum şi pururea şi în vecii vecilor. (a Născătoarei) 

Ceea ce eşti locaş Luminii care a strălucit cu cuviință dumnezeiască din tine Curată 
şi fără prihană, luminează ochii sufletului meu, gonind întunericul necunoştintei, şi 
pierzând negura păcatului. 

Irmosul: Pe Dumnezeu a-L vedea nu este cu putinţă oamenilor, spre care nu cu- 
tează a căuta Cetele îngereşti; iar prin tine Preacurată, S-a arătat oamenilor Cuvân- 
tul întrupat. Pe care mărindu-L cu Oştile cereşti, pe tine te fericim. 

Luminânda: 

Podobie: Femei auziţi... 

După datorie cu cuviinţă să lăudăm pe gânditorii de cele cereşti, pe Evlampie şi pe 
Evlampia, pe sfințiţii pătimitori, ca pe nişte frați mucenici, şi să săvârşim cu cântări 
pomenirea lor cea prea luminată; că aceştia îmblânzesc pe Dumnezeu pentru lume. 
A Născătoarei 

Cu picăturile milei tale, adapă sufletul meu cel topit de arsura păcatului. Şi lumi- 
nează gândul meu cel întunecat de patimi, îndreptându-l arătat spre privirea cea ne- 


materială a Fiului tău, Născătoare de Dumnezeu cu totul fără prihană. 


Și cealaltă slujbă a Utreniei după rânduială şi Otpustul. 

Canon de rugăciune către Sfinţii mucenici Evlampie şi Evlampia, sora lui 


Troparul Sfinților mucenici Evlampie şi Evlampia, sora lui, glasul al 4-lea: Mu- 
cenicii Tăi, Doamne, întru nevoinţele lor, cununile nestricăciunii au dobândit de la 
Tine, Dumnezeul nostru. Că având tăria Ta, pe chinuitori au învins; zdrobit-au şi 
ale demonilor neputincioase îndrăzniri. Pentru rugăciunile lor, mântuieşte sufletele 
noastre, Hristoase Dumnezeule. 


Cântarea 1, glasul al 6-lea 


Irmos: Ca pe uscat umblând Israel, cu urmele prin adânc, pe prigonitorul Faraon 
văzându-l înecat, a strigat: lui Dumnezeu cântare de biruinţă să-l cântăm. 


Stih: Sfinţilor mucenici, rugaţi-vă lui Dumnezeu pentru noi. 

Fiind luminaţi cu razele cele prea luminate ale Luminii celei cu trei Străluciri, 
biruitorilor mucenici, cereţi luminare nouă, celor ce cinstim sfântă pomenirea voa- 
stră cea pururea prăznuită. 


Stih: Sfinţilor mucenici, rugaţi-vă lui Dumnezeu pentru noi. 


Raze de soare străluceşte cinstita şi înfrumuseţată prăznuire a mucenicilor şi puru- 
rea luminează tăinuit marginile pământului cu puterea Duhului. 


Slavă Tatălui şi Fiului şi Sfântului Duh. 

Cu trup tânăr, tare ai biruit mucenice, pe începătorul răutății celei vechi, răbdând 
chinuri şi foc şi năpădiri de rele, Sfinte fericite Evlampie. 


Și acum şi pururea şi în vecii vecilor. Amin (a Născătoarei). 

Fiind scăpaţi cu adevărat Fecioară prea curată, de osânda cea strămoşească prin 
naşterea ta, cu glasuri de cântări te fericim pururea noi, credincioşii, ca pe o Maică 
a lui Dumnezeu. 

Cântarea a 3-a 

Irmos: Nu este sfânt precum Tu... 


Stih: Sfinte mucenice Evlampie, roagă-te lui Dumnezeu pentru noi. 


Săvârşit-ai luptele cu tărie, răbdând chinuri şi pedepse amare, întărindu-te de față 
cu nădejdile bunătăţilor celor vutoare, Sfinte mărite Evlampie. 


Stih: Sfinţilor mucenici, rugaţi-vă lui Dumnezeu pentru noi. 


Văzându-te pe tine, mucenice, îmbrăcat cu mărirea cea luminată a mucenicilor, s-a 
dat pe sineşi cu totul la chinuri cinstita Evlampia, cugetând ca şi tine. 


Slavă Tatălui şi Fiului şi Sfântului Duh. 


Dorind de Hristos, mucenice, toate pornirile tiranilor cele văzute, întru nimic le-ai 
socotit, Sfinte Evlampie, pătimitorule biruind cu credinţa pe cei pierzători. 


Şi acum şi pururea şi în vecii vecilor. (a Născătoarei) 
Roagă-te, prea curată Născătoare de Dumnezeu, pentru cei ce te cinstesc pururea, 
să se izbăvească de toată pornirea cea vicleană a potrivnicilor şi de patimile cele 


pierzătoare de suflet. 


Irmosul: Nu este sfânt precum Tu, Doamne Dumnezeul meu, care ai înălțat frun- 
tea credincioşilor Tăi, Bunule şi ne-ai întărit pe noi pe piatra mărturisirii Tale. 


Cântarea a 4-a 

Irmos: Hristos este Puterea mea, Dumnezeu şi Domnul, cinstita Biserică cu dum- 
nezeiască cuviinţă cântă strigând; din cuget curat întru Domnul să prăznuim. 


Stih: Sfinte mucenice Evlampie, roagă-te lui Dumnezeu pentru noi. 

Astupat-ai gurile fiarelor celor sălbatice, cu chemările cele dumnezeieşti, înfru- 
museţându-te cu mărire îngerească şi împodobindu-te cu sfințitele străluciri ale 
muceniciei. 


Stih: Sfinte mucenice Evlampie, roagă-te lui Dumnezeu pentru noi. 


Locuinţă însuflețită, locaş prea sfințit, te-a aflat pe tine harul Duhului, înțelepte 
mucenice Evlampie; cu care fiind întărit, ai surpat la pământ locaşurile idolilor. 


Stih: Sfântă muceniţă Evlampia, roagă-te lui Dumnezeu pentru noi. 


Fost-a nemişcată, neîngrozită, nestrămutată de toate vicleniile, chinurilor celor cu- 
mplite, Sfânta Evlampia cea pururea pomenită, fund întărită întru Hristos. 


Slavă Tatălui şi Fiului şi Sfântului Duh. 


Fiind împodobiţi cu sângiurile muceniciei şi păzind între voi, fericiţilor, unirea cu 
credinţă frăţească, v-aţi lepădat de cugetele cele întunecoase ale tiranilor. 


Şi acum şi pururea şi în vecii vecilor. (a Născătoarei) 


Pricepând de departe foarte arătat proorocul Avacum, te-a numit pe tine, Curată, 
munte umbrit cu virtuțile; din care ni s-a arătat Cel ce luminează sufletele noastre. 


Cântarea a 5-a 

Irmos: Cu dumnezeiască strălucirea 'Ta, Bunule, sufletele celor ce aleargă la Tine 
cu dragoste, mă rog luminează-le; ca să Te vadă Cuvinte al lui Dumnezeu pe Tine, 
Adevăratul Dumnezeu, cel ce îi chemi din negura greşelilor. 

Stih: Sfinte mucenice Evlampie, roagă-te lui Dumnezeu pentru noi. 

Ca nişte zori prea frumoase ai strălucit şi ca o stea de zi cu adevărat, cu Soarele cel 


prea luminat, luminând pe credincioşi dumnezeieşte, cu razele nevoinţelor şi ale 
minunilor, Sfinte mucenice Evlampie. 

Stih: Sfinte mucenice Evlampie, roagă-te lui Dumnezeu pentru noi. 

Foarte mari dureri suferind şi mulţimea necontenitelor rele socotindu-le ca nişte 
dulci plăceri, mucenice Evlampie, bucurându-te, ai moştenit răsplătirile cele dum- 
nezeieşti. 


Slavă Tatălui şi Fiului şi Sfântului Duh. 


Vărsând pâraie de sânge cinstită muceniţă, ai câştigat pârâul fericirii, prea lăudată 
şi mărire neveştejită în veac şi desfătarea cea dulce a Raiului ai dobândit. 


Şi acum şi pururea şi în vecii vecilor. (a Născătoarei) 

Toate săbiile vrăjmaşului au lipsit de tot cu adevărat, prea curată Fecioară fără pri- 
hană; că tu ai născut pe Dumnezeul tuturor, cel ce cu Crucea a surpat trufia vrăj- 
maşului. 

Cântarea a 6-a 

Irmos: Marea vieţii văzând-o... 

Stih: Sfinţilor mucenici, rugaţi-vă lui Dumnezeu pentru noi. 

Intinzându-vă, mucenicilor, chinuindu-vă cumplit şi aruncându-vă fiarelor, tăindu- 
vă mădularele şi aruncându-vă în foc materialnic, nu v-aţi lepădat de credinţa cea 
fără de prihană. 


Stih: Sfinţilor mucenici, rugaţi-vă lui Dumnezeu pentru noi. 


Valurile chinurilor care se înălțau cu tărie, din poruncile judecătoreşti, n-au putut 
să înece tăria gândului pătimitorilor; că se întăreau de mâna cea dumnezeiască. 


Slavă Tatălui şi Fiului şi Sfântului Duh. 
În curgerile sângiurilor, ce s-au vărsat din voi, aţi înecat pe duşmanul Faraon, iar 
Biserica lui Hristos aţi adăpat-o cu dreaptă credinţă, înflorind întru credinţă, nebi- 


ruiţilor mucenici. 


Şi acum şi pururea şi în vecii vecilor. (a Născătoarei) 

Ca ploaia s-a deşertat în pântecele tău Dumnezeu, pentru nespusa îndurare şi cu pâ- 
râul desfătării toate le-a adăpat, Stăpână şi lumea fiind stricată, a înnoit-o. 


Irmosul: Marea vieții văzând-o înălțându-se de viforul ispitelor, la limanul Tău cel 
lin alergând, strig către Tine: scoate din stricăciune viaţa mea, Mult Milostive. 


Condac, glasul al 3-lea: 


Podobie: Fecioara astăzi, pe Cel mai presus de fiinţă naşte şi pământul peştera Ce- 
lui Neapropiat aduce. Ingerii cu păstorii slavoslovesc şi magii cu Steaua călătoresc. 
Că pentru noi s-a născut Prunc Tânăr, Dumnezeu, cel mai înainte de veci. 


Pe vitejii mucenici şi frați după trup, pe înțeleptul Evlampie şi pe Sfânta Evlampia 
să-1 cinstim; că aceştia uneltirile tiranilor le-au ruşinat, cu puterea Celui ce S-a răs- 
tignit; pentru aceasta s-au arătat mucenicilor mărire, împreună şi laudă. 


Cântarea a 7-a 

Irmos: Dătător de rouă cuptorul l-a făcut îngerul, cuvioşilor tineri, iar pe haldei 
arzându-i porunca lui Dumnezeu, pe tiran l-a plecat a grăi: Binecuvântat eşti, Dum- 
nezeul părinţilor noştri! 

Stih: Sfinţilor mucenici, rugaţi-vă lui Dumnezeu pentru noi. 

Urmând cu harul celor trei tineri mucenici ai Domnului, aţi călcat focul, răcorindu- 
vă cu focul Duhului cel fără de materie şi cântând lui Hristos: Binecuvântat eşti, 
Dumnezeul părinților noştri! 

Stih: Sfinţilor mucenici, rugaţi-vă lui Dumnezeu pentru noi. 

Strujindu-li-se trupul, se întărea dragostea cea către Ziditorul; că sfinţi cu toată 
plecarea către Dumnezeu îndumnezeindu-se, cântau cu credinţă: Binecuvântat eşti, 
Dumnezeul părinților noştri! 

Slavă Tatălui şi Fiului şi Sfântului Duh. 

Defăimându-ţi mişcările inimii cu dumnezeieştile suişuri, stai, biruitorule, pe piatra 


cea neclătinată şi nemişcată a vieţii cântând: Binecuvântat eşti, Dumnezeul părin- 
ților noştri! 

Şi acum şi pururea şi în vecii vecilor. (a Născătoarei) 

Pe cei trei tineri nu 1-a ars cuptorul, închipuind mai înainte naşterea ta. Că dumne- 
zeiescul Foc, nearzându-te, S-a Sălăşluit întru tine şi pe toţi i-a luminat a cânta: 
Binecuvântat eşti, Dumnezeul părinților noştri! 

Cântarea a 8-a 

Irmos: Din văpaie cuvioşilor... 

Stih: Sfinte mucenice Evlampie, roagă-te lui Dumnezeu pentru noi. 

Foarte frumos te-ai arătat cu sufletul şi cu trupul, fiind împresurat cu chinurile 
gerului, mucenice pătimitorule; şi nebiruindu-te nicidecum, cântai Stăpânului Hri- 
stos în veci. 

Stih: Sfinţilor mucenici, rugaţi-vă lui Dumnezeu pentru noi. 

Ritorisind dimpreună pe prea îndumnezeitul Cuvânt, au defăimat dogma cea fără 
de Dumnezeu mucenicii lui Dumnezeu şi ai Împăratului tuturor, cei legaţi cu rude- 
nic frăţească. 

Stih: Sfinţilor mucenici, rugaţi-vă lui Dumnezeu pentru noi. 

Jertfe şi dumnezeieşti arderi de tot, miel de bunăvoie jertfiți, junghieri fără de pri- 
hană, prinos primit lui Dumnezeu v-aţi adus la Masa cea Cerească, purtătorilor de 
chinuri. 


Binecuvântăm pe Tatăl şi pe Fiul şi pe Sfântul Duh, Domnul. 


Cunoscându-te stea limpede, cu chipul de lumină care luminezi cu razele tămădui- 
rilor sufletele tuturor, Sfinte biruitorule Evlampie, cu credinţă te lăudăm în veci. 


Şi acum şi pururea şi în vecii vecilor. (a Născătoarei) 
Bucură-te, Fecioară neispitită de nuntă, cu totul fără prihană, limanul celor învifo- 
raţi de valuri. Bucură-te, Mireasa lui Dumnezeu. Bucură-te, curățirea păcătoşilor. 


Bucură-te, Ceea ce ai născut pe Dumnezeu cu trup. 


Irmosul: 

Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Din văpaie cuvioşilor rouă ai izvorât şi jertfa dreptului cu apă ai ars-o; că toate le 
faci, Hristoase, cu singură voirea; pe Tine Te prea înălțăm întru toţi vecii. 


Cântarea a 9-a 

Irmos: Pe Dumnezeu a-L vedea nu este... 

Stih: Sfinte mucenice Evlampie, roagă-te lui Dumnezeu pentru noi. 

Dorind a vedea mărirea Atotţiitorului şi frumuseţea Lui cea neasemănată, n-ai luat 
în seamă necinstea vieţii, răbdând moarte de ocară, mărite care ţi-a adus mărirea 
cea de-a pururea, Sfinte mucenice Evlampie. 

Stih: Sfinte mucenice Evlampie, roagă-te lui Dumnezeu pentru noi. 

Ca o lumină, ca un sfeşnic pururea luminos, te-ai arătat, Sfinte mucenice Evlampie, 
celor din noaptea vieţii şi gonind noaptea întunericului, ai risipit negura patimilor, 
cu lumina tămăduirilor, pătimitorule de Dumnezeu fericite. 

Stih: Sfinţilor mucenici, rugaţi-vă lui Dumnezeu pentru noi. 

Impodobindu-vă înşivă, cu frumoase podoabe vopsite din sângiurile voastre, Sfin- 
ților mucenici Evlampie şi Evlampia, staţi înaintea Domnului, purtând cununi şi 
cântând împreună cu îngerii: Sfânt, Sfânt, Sfânt, Sfântă eşti, Treime, ceea ce toate 
le lucrezi şi eşti Atotputernică. 

Slavă Tatălui şi Fiului şi Sfântului Duh. 

Aduceţi-vă aminte de noi, cei ce cu credință săvârşim sfântă pomenirea voastră, 
cea pururea cinstită şi sfințită, plină de lumină şi de strălucire, biruitorilor muce- 
NICI şi care ne închinăm cu credinţă la sfintele voastre moaştele, ferindu-ne pe toți 


de toate încercările. 


Și acum şi pururea şi în vecii vecilor. (a Născătoarei) 

Ceea ce eşti locaş Luminii care a strălucit cu cuviință dumnezeiască din tine Curată 
şi fără prihană, luminează ochii sufletului meu, gonind întunericul necunoştinţei şi 
pierzând negura păcatului. 


Irmosul: Pe Dumnezeu a-L vedea nu este cu putinţă oamenilor, spre care nu cu- 
tează a căuta Oştile îngereşti; iar prin tine Preacurată S-a arătat oamenilor Cuvân- 
tul Intrupat. Pe care mărindu-L cu Oştile cereşti, pe tine te fericim. 


Sedelna, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Norii cei întunecaţi ai chinurilor cu tărie defăimându-i, pătimitorilor, prin harul 
Mântuitorului aţi strălucit ca Soarele; şi fiind legaţi dimpreună dumnezeieşte cu 
dragostea frățească, la osteneli asemenea prea luminat v-aţi slăvit. Drept aceea, 
după sfârşit, ați luat de la Înălţime har fără de sfârşit, a tămădui bolile, voi, fraţi 
împreună pătimitori; rugaţi-vă lui Hristos Dumnezeu, iertare de greşeli să dăru- 
iască, celor ce prăznuiesc cu dragoste sfântă pomenirea voastră. 


Sedelna Preasfintei Născătoare de Dumnezeu, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Fecioară Născătoare de Dumnezeu, sufletul meu cel smerit, fiind acum necârmuit, 
se îneacă în valurile supărănilor vieţii, lovit de viforul lor, arătându-se plin peste 
măsură de povara păcatelor şi ameninţat a merge în fundul iadului; apucă înainte, 
Preasfântă Mireasă a lui Dumnezeu şi cu mila rugăciunilor tale dându-i linişte, 
aşează-l în limanul tău; că tu eşti liman sufletesc, tu scăpare de greutatea păcatelor 
şi-mi suie sufletul meu către Înălţime. 

Sedelna Sfintei Cruci şi a Preasfintei Născătoare de Dumnezeu, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Mieluşeaua văzând pe Mieluşelul, Păstorul şi Mântuitorul pe Cruce, se văita 
lăcrimând şi cu amar grăia: lumea se veseleşte luând prin tine mântuire, iar pân- 
tecele meu arde văzând Răstignirea Ta, pe care o rabzi pentru milostivirea milei, 
Îndelung Răbdătorule, Doamne, Adâncul milei şi Izvor nedeşertat, milostiveşte-Te 
şi dăruieşte iertare greşelilor, celor ce cu credinţă laudă dumnezeieştile Tale Pa- 
umi. 

Acatistul Sfinţilor Evlampie și sora lui Evlampia (10 octombrie) 


traducere din limba rusă 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te sălă- 
şluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 

Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 

Dacă nu este preot de faţă, diaconul, monahul sau mireanul rosteşte: Pentru rugă- 
ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 

Apoi troparele acestea, glasul al 6-lea: 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 

Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 


poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Apoi: 


Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Tropar, glas 4: Mucenicii Tăi, Doamne, întru nevoinţele lor, cununile nestrică- 
ciunii au dobândit de la Tine, Dumnezeul nostru. Că având tăria Ta, pe chinuitori 
au învins; zdrobit-au şi ale demonilor neputincioase îndrăzniri. Pentru rugăciunile 
lor, mântuieşte sufletele noastre, Hristoase Dumnezeule. 


Condac, glas 8: Vă lăudăm, Sfinţilor mucenici Evlampie şi Evlampia, căci aţi ruşi- 
nat uneltirile dușmanului omenirii prin puterea rugăciunii şi a credinţei. Rugaţi-vă 
lui Dumnezeu pentru sufletele noastre! 


După obişnuitul început se zic: 
Condacul 1 


Ii cinstim pe fraţii aleși de Dumnezeu, pe Sfinţii Evlampie şi sora lui, Evlampia 
ridicându-le cântări sfinte căci ei ne eliberează de necazuri prin rugăciunile lor și le 

strigăm cu recunoştinţă: Bucuraţi-vă, Sfinţilor Evlampie și Evlampia, mucenici ai 
lui Hristos, aducându-ne binecuvântare! 


Icos 1 

Aţi fost precum îngerii, Sfinților Evlampie și Evlampia, primind cununa muceni- 
ciei, căci Duhul Sfânt a fost cu voi deși aţi fost chinuiţi şi v-a întărit în toată sufe- 
rința. lar noi, tineri şi bătrâni, vă rugăm să primiţi aceste cântări de mulțumire: 
Bucuraţi-vă, răsăriți din rădăcina nobilă a credinţei înmiresmate; 

Bucuraţi-vă, împodobiţi cu har pentru Biserica lui Hristos; 

Bucuraţi-vă, că inimile voastre credincioase au fost luminate de har; 

Bucuraţi-vă, că în mod firesc ați luat armele rugăciunii împotriva împăratului lu- 
mesc; 

Bucuraţi-vă, că v-aţi albit sufletele în sângele muceniciei; 

Bucuraţi-vă, că aţi primit coroanele nepieritoare de la Domnul; 

Bucuraţi-vă, Sfinţilor Evlampie și Evlampia, mucenici ai lui Hristos, aducându- 
ne binecuvântare! 


Condacul 2 

Văzând prigoana răului Maximian împotriva creştinilor, nu te-ai temut, Sfinte 
Evlampie înțelepțit de Dumnezeu, râzând de porunca nebună a împăratului care 
poruncea să fie ucişi toți frații în Hristos Iisus. lar Domnului, care îi prea măreşte 
pe cei care Îl prea măresc, I-ai cântat cu glas mare: Aliluia! 


Icos 2 

Fiind luminat de Dumnezeu, având o dragoste foarte mare de a mărturisi numele 
lui Hristos, ai fost dus fără teamă la judecata nedreaptă şi L-ai mărturisit cu îndrăz- 
neală pe Dumnezeu înaintea tuturor. Noi, slăvind pe Domnul, după ce ne-am întărit 
prin puterea ta, strigăm: 

Bucură-te, că nu ai primit măgulirile şi sfaturile judecătorului rău; 

Bucură-te, căci nu te-ai ruşinat de încrederea în ajutorul lui Dumnezeu; 

Bucură-te, că nu te-ai temut de chinurile crude; 

Bucură-te, că ai ruşinat părtăşia cea rea; 

Bucură-te, neînfricat propovăduitor al adevărului; 

Bucură-te, războinic pentru credinţa ortodoxă; 

Bucuraţi-vă, Sfinţilor Evlampie și Evlampia, mucenici ai lui Hristos, aducându- 
ne binecuvântare! 


Condacul 3 

Prin puterea lui Dumnezeu de sus ai fost întărit în chinuri, Sfinte Evlampie, cu cu- 
raj pentru Hristos ai îndurat toate durerile, întărindu-te în suferințe, rugându-te 
Domnului tău şi cântând: Aliluia! 


Icos 3 

AJ avut credinţă neclintită în Hristos, Sfinte Evalmpie, nu ţi-a fost frică de mustrări 
şi cu toate chinurile care erau pregătite împotriva ta, te rugai cu ambii ochi îndrep- 
taţi spre Rai, cântând slava lui Dumnezeu. În același mod, slăvim minunata ta pute- 
TE: 

Bucură-te, că ai respins întunericul lumesc; 

Bucură-te, că te-ai apropiat de Lumina nevăzută; 

Bucură-te, că i-ai supus pe chinuitorii nemiloși; 

Bucură-te, zdrobind dușmanul neamului omenesc; 

Bucură-te, dorindu-ţi slava cea cerească, tu cel mântuit; 

Bucură-te, dragoste aprinsă pentru Hristos, având părtăşie cu chipurile sfinților; 
Bucuraţi-vă, Sfinţilor Evlampie şi Evlampia, mucenici ai lui Hristos, aducându- 
ne binecuvântare! 


Condacul 4 

O furtună de ispite şi de dureri s-a pogorât asupra ta, fiindcă judecătorul nedrept ți- 
a pregătit noi chinuri stingându-și furia nesățioasă, îndelung răbdător Sfinte Evlam- 
pie, dar tu în toate ai rămas neclintit fiind mereu vindecat de Dumnezeu căruia Îi 
strigai necontenit: Aliluia? 


Icos 4 

Auzind despre puterea mărturisirii tale şi noi nevrednicii apelăm la ajutorul tău, 
slăvite Evlampie şi cinstind minunata ta răbdare, îți cântăm cu emoție din inimă: 
Bucură-te, adevărata poruncă a numelui lui Dumnezeu; 

Bucură-te, că pentru Hristos ai îndurat orice chin până la moarte; 

Bucură-te, cel care ţi-ai omorât patimile prin înfrânare și smerenie; 

Bucură-te, cel neclintit în credință, prin care toate armatele demonilor sunt arse; 
Bucură-te, că I-ai întărit pe cei slabi în credinţă prin cuvinte ce izvorau de la Dum- 
nezeu; 

Bucură-te, că pe mulți oameni i-ai adus la Hristos prin suferinţele tale; 
Bucuraţi-vă, Sfinţilor Evlampie și Evlampia, mucenici ai lui Hristos, aducându- 
ne binecuvântare! 


Condacul 5 
Ai fost binecuvântat de Dumnezeu, Sfinte mucenice Evlampie, fiind vindecat de EI 
când chinuitorii te-au aşezat pe un pat aprins, vădindu-se puterea lui Dumnezeu ca- 

re se desăvârşeşte în neputinţă; te rugăm mijloceşte şi pentru noi care suntem legaţi 
de patul patimilor şi al păcatelor care ne ard sufletele să fim luminaţi de lumina 
Hristos şi să li cântăm Ziditorului împreună cu tine: Aliluia. 


Icos 5 

Oamenii privesc minunile lui Dumnezeu care s-au săvârşit prin tine, Sfinte muce- 
nice Evlampie, căci cu rugăciunile tale alungi de la noi închinarea la idoli, fiind 
întăriți în credinţa în adevăratul Dumnezeu, astfel încât să nu pierim în întunericul 
răutății şi să moştenim Viaţa veşnică. Din acest motiv, te rugăm: roagă-te să ne 
mântuim sufletele, cântând astfel: 

Bucură-te, că deşi ești tânăr, ai devenit ferm și neclintit în mărturisire; 

Bucură-te, slăvit mucenic; 

Bucură-te, căci prin sângele tău ţi-ai făcut sufletul alb; 

Bucură-te, căci ai băut paharul suferinţei până la capăt; 

Bucură-te, dătătorule de vindecare, alungând moartea; 

Bucură-te, mijlocitor pentru mântuirea noastră înaintea lui Dumnezeu; 
Bucuraţi-vă, Sfinţilor Evlampie și Evlampia, mucenici ai lui Hristos, aducându- 
ne binecuvântare! 


Condacul 6 

Ai fost propovăduitorul adevărului lui Hristos, purtătorule de chinuri Sfinte Evlam- 
pie, dărâmând în numele lui Hristos idolii şi capiştile lor, mai ales capiştea idolului 
războiului Ares, Marte înlăturând orbirea oamenilor față de Dumnezeu și învăţân- 
du-i să 1 se roage: Aliluia! 


Icos 6 

A1 strălucit ca o lumină strălucitoare, Sfinte mucenic Evlampie, slăvind pe Domnul 
cu viaţa ta slăvită şi îndemnându-ne să Îl iubim pe Dumnezeu mai mult decât orice 
altceva. În acelaşi mod, du-ne cu rugăciunile tale la Lăcașul ceresc, pe cei care îţi 
cântăm: 

Bucură-te, că ţi-ai jertfit sufletul pentru numele lui Hristos; 

Bucură-te, că prin chin te-ai suit la Viaţa veșnică; 

Bucură-te, îndurând rănile trupului pentru a-ţi dărui sufletul lui Hristos; 

Bucură-te, dispreţuind frumuseţea acestei lumi; 

Bucură-te, învingător al credinţei drepte; 

Bucură-te, propovăduitor neobosit al poruncilor Evangheliei; 

Bucuraţi-vă, Sfinţilor Evlampie și Evlampia, mucenici ai lui Hristos, aducându- 
ne binecuvântare! 


Condacul 7 

Dorind să fie alături de tine pentru a moşteni Viaţa veşnică, sora ta binecuvântata 
Sfânta Evlampia a venit la judecător şi şi-a mărturisit credința în Hristos, iar tu, 
Sfinte Evlampie, înţelepţit de Dumnezeu, I-ai mulţumit Domnului pentru o aseme- 
nea purtare de grijă pentru mântuirea surorii tale, cântându-l: Aliluia? 


Icos 7 

Domnul a săvârşit o nouă minune, Sfinților mucenici Evalmpie şi Evlampia, căci 
prin voi s-a arătat harul Lui când aţi fost aruncaţi amândoi într-un cazan care fier- 
bea, iar trupurile voastre au ieşit nevătămate. Cei două sute de bărbaţi care au văzut 
această minune s-au bucurat şi, după ce au crezut în Hristos, s-au mărturisit ca 
fuind creştini şi au primit moarte mucenicească. Noi vă slăvim cu multă dragoste: 
Bucuraţi-vă, că aţi trecut cu răbdare de norii chinului; 

Bucuraţi-vă, că soarele a strălucit pentru voi prin harul lui Dumnezeu; 

Bucuraţi-vă, cei legaţi de iubirea frăţească şi duhovnicească, împreună părtași la 
chinuri; 

Bucuraţi-vă, vindecând bolile cu har de sus; 

Bucuraţi-vă, căci ne înflăcăraţi inimile cu dragoste pentru Hristos, aducând dispreţ 
pentru toată toată lingușşirea lumească; 

Bucuraţi-vă, cei luminaţi de strălucirea Sfintei Treimi, distrugând întunericul capi- 
ştelor şi a idolilor; 

Bucuraţi-vă, Sfinţilor Evlampie și Evlampia, mucenici ai lui Hristos, aducându- 
ne binecuvântare! 


Condacul 8 

Cei care nu cunosc puterea lui Dumnezeu nu pot să-l vadă şi să-l audă pe cel rău 
chinuit, căci nu înţeleg cum un trup slab poate îndura astfel de chinuri pentru Hri- 
stos, Sfinților binecuvântați Evlampie și Evlampia. Noi, slăvind pe Dumnezeu stri- 
găm cu dragoste: Aliluia! 


Icos 8 

Dumnezeul puterilor şi cel mai dulce Iisus Hristos pe care L-aţi iubit din tot sufle- 
tul, auzind rugăciunea voastră caldă cântând cântarea celor trei tineri în cuptorul de 
foc, a transformat căldura în rece şi v-a păzit nevătămaţi. În acelaşi mod, vă adu- 
cem laude: 

Bucuraţi-vă, că aţi înlăturat căldura foclui prin rugăciunile voastre către Domnul; 
Bucuraţi-vă, bucurie veșnică în Împărăţia Cerurilor; 

Bucuraţi-vă, căci ne udaţi sufletele cu roua harului coborât din Rai; 

Bucuraţi-vă, cu curaj suferind pentru Hristos, împodobiţi cu cununi nepieritoare; 
Bucuraţi-vă, că pe piatra suferinţei voastre s-a întemeiat credinţa celorlalți oameni; 

Bucurați-vă, căci aţi distrus răul cu jertfa sângelui vostru, prin distrugerea jertfelor 
de sânge ale idolilor; 

Bucuraţi-vă, Sfinţilor Evlampie și Evlampia, mucenici ai lui Hristos, aducându- 
ne binecuvântare! 


Condacul 9 

Toată firea îngerească s-a bucurat de curajul vostru, Sfinților mucenici Evlampie şi 
Evlampia, căci voi nu v-aţi temut chiar până la moarte să înduraţi chinurile pentru 
Hristos; din acest motiv, învăţaţi-ne şi pe noi să nu fim laşi în încercările noastre, ci 
să ne punem toată speranţa în Unul Dumnezeu, strigând către EI: Aliluia? 


Icos 9 

Ritorii cei fără de glas nu pot înțelege măreția faptelor voastre pe care le-aţi îndurat 
pentru Hristos, purtătorilor de chinuri Sfinților Evlampie şi Evlampia. lar noi, chiar 
dacă suntem nedumeriţi, vă lăudăm puterea şi credinţa, şi vă cântăm: 

Bucuraţi-vă, căci pentru slăvite suferinţe ați primit cununi din mâna Domnului; 
Bucuraţi-vă, căci aţi îndurat chinuri pentru Ziditorul sufletelor; 

Bucuraţi-vă, căci Dumnezeu este minunat în sfinții Săi; 

Bucuraţi-vă, căci slăviți numele lui Hristos în toată lumea; 

Bucuraţi-vă, întărirea creştinilor ortodocşi; 

Bucuraţi-vă, mângâiere tuturor celor ce vin la voi în rugăciune; 

Bucuraţi-vă, Sfinţilor Evlampie și Evlampia, mucenici ai lui Hristos, aducându- 
ne binecuvântare! 


Condacul 10 

Aţi fost mântuiţi și primiţi la Viaţa veşnică binecuvântată în Împărăţia lui Hristos, 
Sfinulor mucenici Evlampie și Evlampia, dându-vă fără teamă sufletele în mâna lui 
Dumnezeu, cântându-l: Aliluia! 


Icos 10 

Sfinţilor purtători de chinuri ai lui Hristos, cu zidul rugăciunilor voastre protejaţi- 
ne de toate necazurile şi nenorocirile, apăraţi-ne pe toate căile vieţii noastre, iar noi 
cu mulțumire vă numim: 

Bucuraţi-vă, pentru prevestirea ajutorului de la Hristos; 

Bucuraţi-vă, mijlocitori slăviţi pentru cei care cred în Hristos; 

Bucuraţi-vă, vindecând durerile sufletului cu untdelemnul rugăciunilor voastre; 
Bucuraţi-vă, adăpându-i din Apa vieţii pe cei care însetează după Adevărul lui Hri- 
stos; 

Bucuraţi-vă, arătând mijlocirea voastră milostivă credincioşilor; 

Bucuraţi-vă, acoperindu-i pe păcătoşii pocăiți cu ajutorul vostru; 

Bucuraţi-vă, Sfinţilor Evlampie şi Evlampia, mucenici ai lui Hristos, aducându- 
ne binecuvântare! 


Condacul 11 
Vă aducem cântare milostivă, Sfinţilor cinstiți Evlampie şi Evlampia, vă slăvim 
viața minunată şi mucenicia pentru Dumnezeu care v-a întărit, cântând: Aliluia! 


Icos 11 

Sufletele voastre luminate cu Lumina cerească s-au urcat la Zaditorul Dumnezeu cu 
cântare îngerească, binecuvântați purtători de chinuri Sfinților Evlampie și Evlam- 
pia. Acum când staţi la tronul Preasfintei Treimi faceţi rugăciuni pentru noi, păcă- 
toşi, care vă cântăm laude: 

Bucuraţi-vă, căci noi lăudăm amintirea voastră pe pământ; 

Bucuraţi-vă, căci bucuriile voastre sunt multe în Rai; 

Bucuraţi-vă, cei ce aţi primit darul de a-L vedea pe Dumnezeu, fiind cu inima cu- 
rată; 

Bucuraţi-vă, cântând laudă Lui neîncetat; 

Bucuraţi-vă, trăind acum Viaţa binecuvântată a Ierusalimului Ceresc; 

Bucuraţi-vă, slujitori de cinste ai Sfintei Treimi; 

Bucuraţi-vă, Sfinţilor Evlampie și Evlampia, mucenici ai lui Hristos, aducându- 
ne binecuvântare! 


Condacul 12 

Aţi primit har de la Dumnezeu, Sfinților mucenici Evlampie şi Evlampia, şi prin 
rugăciunile voastre vindecaţi bolnavii, aduceţi mângâiere celor îndureraţi, îi întăriți 
pe cei slabi de inimă, învățându-i pe toţi cei care vor să trăiască cu evlavie pe calea 
vieţii drepte în Hristos, cântându-l cu emoție: Aliluia? 


Icos 12 

Slăvim faptele voastre minunate sfinților mucenici, vă lăudăm curajul și răbdarea, 
puterea şi tăria suferinţei pentru Hristos, strigând: 

Bucuraţi-vă, hrană plină de milă pentru văduve şi orfani; 

Bucuraţi-vă, păzitori în curăța fecioriei; 

Bucuraţi-vă, aducând bucurie celor ce plâng şi sunt osteniți; 

Bucuraţi-vă, întărirea celor ce se clatină în credință; 

Bucuraţi-vă, că ne priviţi din Rai; 

Bucuraţi-vă, că ne duceţi rugăciunile la Domnul; 

Bucuraţi-vă, Sfinţilor Evlampie şi Evlampia, mucenici ai lui Hristos, aducându- 
ne binecuvântare! 

Condacul 13 (de 3 ori) 

Sfinţi slăviţi purtători de chinuri ai lui Hristos, Evlampie și Evlampia, primiţi acea- 
stă cântare a noastră şi rugați-vă Domnului să ne dea putere să rămânem până la 
capăt în Sfânta Sa Biserică, să ne ierte toate păcatele şi să ne mântuiască sufletele, 
ca veşnic să Îi cântăm împreună cu voi şi cu toţi sfinţii: Aliluia! 


Se spune apoi, iarăşi: 


Icos 1 

Aţi fost precum îngerii, Sfinților Evlampie şi Evlampia, primind cununa muceni- 
ciei, căci Duhul Sfânt a fost cu voi deși aţi fost chinuiţi şi v-a întărit în toată sufe- 
rința. lar noi, tineri şi bătrâni, vă rugăm să primiţi aceste cântări de mulțumire: 
Bucuraţi-vă, răsăriți din rădăcina nobilă a credinţei înmiresmate; 

Bucuraţi-vă, împodobiţi cu har pentru Biserica lui Hristos; 

Bucuraţi-vă, că inimile voastre credincioase au fost luminate de har; 

Bucuraţi-vă, că în mod firesc ați luat armele rugăciunii împotriva împăratului lu- 
mesc; 

Bucuraţi-vă, că v-aţi albit sufletele în sângele muceniciei; 

Bucuraţi-vă, că aţi primit coroanele nepieritoare de la Domnul; 

Bucuraţi-vă, Sfinţilor Evlampie și Evlampia, mucenici ai lui Hristos, aducându- 
ne binecuvântare! 


Condacul 1 

Îi cinstim pe fraţii aleşi de Dumnezeu, pe Sfinţii Evlampie şi sora lui, Evlampia 
ridicându-le cântări sfinte căci ei ne eliberează de necazuri prin rugăciunile lor şi le 
strigăm cu recunoştinţă: Bucuraţi-vă, Sfinţilor Evlampie și Evlampia, mucenici ai 
lui Hristos, aducându-ne binecuvântare! 


Se spune apoi, această: 
Rugăciune 


Sfinulor mucenici Evlampie şi Evlampia alergăm la sprijinul vostru cel ceresc, ce- 
rând ajutorul vostru, vă rugăm primiţi rugăciunile noastre voi cei ce ați primit moa- 
rtea cea mucenicească pentru Domnul nostrum, lisus Hristos. Rugaţi-vă lui Hristos 
Dumnezeu, căci El este iubitor de oameni şi mult-milostiv, să ne salveze de foc, de 
sabie, de duşmanii sufletului şi războiul cel dintre noi; să nu ne condamne pe noi 
păcătoşii după nelegiuirile noastre, iar noi să nu întoarcem binele care ni se dă de 
la Dumnezeul atotputernic spre rău, ci să îl înmulțim spre slava numelui Său cel 
sfânt şi spre slăvirea mijlocirii voastre cea puternică. 

Domnul să ne dea prin rugăciunile voastre linişte în gândire, să ne păzească de pa- 
timile aducătoare de moarte şi de orice întinare; să întărească una Biserica Sa Sfân- 


tă, sobornicească şi apostolească în întreaga lume, și să fim învredniciţi a ne împăr- 
tăşi cu Sfântul Său Trup şi Sânge. 


Rugaţi-vă cu sârguinţă, sfinților mucenici, ca toți să trăim în pace şi evlavie şi să 
fim binecuvânta cu Viaţa veşnică în Rai prin harul Domnului nostru lisus Hristos, 
căruia ] se cuvine toată slava, cinstea și mărirea împreună cu Tatăl şi cu Duhul 
Sfânt, acum şi în vecii vecilor. Amin. 


Și apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale, ale Sfinţilor mucenici Evlampie şi Evlampia şi 
ale tuturor Sfinților, miluieşte-ne şi ne mântuieşte pe noi. Amin! 


Sursa: 


https://acoperamantulmaiciidomnului.wordpress.com/2021/10/24/acatistul-sfintilor- 
evlampie-si-sora-lui-evlampia-10-octombrie/ 


https://salutis8.wordpress.com/2022/10/09/acatistul-sfintilor-mucenici-evlampie-si- 


evlampia/ 

Imnografie 


Condacul Sfinților mucenici Evlampie şi Evlampia, sora lui, glasul 3: Pe vitejii 
mucenici şi fraţi după trup, pe înțeleptul Evlampie şi pe Sfânta Evlampia să-i cin- 
stim; că aceştia uneltirile tiranilor le-au ruşinat, cu puterea Celui ce S-a răstignit; 
pentru aceasta s-au arătat mucenicilor mărire, împreună şi laudă. 


Troparul Sfinților mucenici Evlampie şi Evlampia, sora lui, glasul 4: Mucenicii 
Tăi, Doamne, întru nevoinţele lor, cununile nestricăciunii au dobândit de la Tine, 
Dumnezeul nostru. Că având tăria Ta, pe chinuitori au învins; zdrobit-au şi ale de- 
monilor neputincioase îndrăzniri. Pentru rugăciunile lor, mântuieşte sufletele noa- 
stre, Hristoase Dumnezeule. 


Troparul Sfinţilor mucenici Evlampie și Evlampia, sora acestuia (10 octombrie) - 
Interpret: Otilia Simeria: 
https://doxologia.ro/video-troparul-sfintilor-mucenici-evlampie-evlampia-sora-acestuia 


Sinaxar - Sfântul mucenic Evlampie şi sora sa, Evlampia - 10 octombrie: 
https://www.trinitas.tv/sfantul-mucenic-evlampie-si-sora-sa-evlampia- 10-octombrie/ 

Vieţile Sfinţilor - Pătimirea Sfinţilor mucenici Evlampie şi Evlampia 


In vremea împărăției lui Maximilian, fiind mare prigoană asupra creştinilor, mulți 
dintre credincioşi, lăsându-și casele, de frica prigonitorilor se ascundeau prin mun- 
i, prin peşteri şi prin pustietăţi. 


În acea vreme, un tânăr de neam nobil, care îşi avea moşia în ţinutul Nicomidiei, 
anume Evlampie, creştin cu credinţa şi cu faptele, ascunzându-se împreună cu alți 
creştini, a fost trimis de aceştia în cetate ca să cumpere pâine şi în ascuns să le-o 
aducă în pustie. 


Ajungând el în Nicomidia, a văzut deasupra porţilor cetăţii o poruncă împărătească 
scrisă pe hârtie privitoare la uciderea creştinilor. Evlampie a citit-o şi a râs de o aşa 
nebunie a necuratului împărat, care s-a înarmat nu spre vrăjmaşi, ci spre cei nevi- 
novaţi, încât singur aduce la pustiire împărăția sa, ucigând mulțime de popor creş- 
tinesc. Şi îndată închinătorii la idoli l-au prins pe fericitul Evlampie, l-au legat şi 
apoi l-au dus la nedreapta judecată. 


Iar judecătorul cel fără de lege, văzându-l pe Evlampie tânăr şi frumos la față, mai 
întâi l-a amăgit cu cuvinte viclene ca să se închine idolilor, zicându-i: "Însăşi faţa 
ta te arată că nu faci parte dintre oamenii cei proşti, ci că eşti de neam nobil şi cin- 
stit. Deci să nu doreşti, frumosule tânăr, ca în deşert să pierzi un chip aşa de frumos 
ca acesta şi să aduci întru necinste neamul tău cel bun, ci îngrijeşte-te ca mai bine 
să-ţi înmulţeşti slava şi cinstea ta şi a întregului tău neam, pentru că de vei asculta 
porunca împărătească şi de te vei închina împreună cu noi zeilor, apoi vei fi cinstit 
şi slăvit de noi toţi, iar de la împărat vei primi daruri şi la o înaltă dregătorie te va 


Ar Dr Dr dr dr dr Dr dr d Dr Dr dr dr De de dr Ar A de dr dr A A 


Xp PP PP 0 E E IE IP IE 3 E E IE II IE E XXX 


Je De De De De dr De e De De de De Dr Dr De De De De De e de e Ar A dr d 


XP PP 2 0 E 3 IP IP 3 5 E IE II E E XX 


ridica şi vei petrece în fericire zilele tale. Ascultă-mă, dar, pe mine, care te sfătu- 
iesc de bine şi în acelaşi gând să fii cu noi. lată, deschise îţi sunt capiştile, înainte 
îți stau mulțime de zei, altarele sunt pline de jertfe şi toţi se veselesc de zei, închi- 
nându-se lor. Deci, intră şi tu şi te închină zeilor, ca şi tu să afli multe bunătăţi şi pe 
noi să ne umpli de veselie, iar pe zei îi vei avea întotdeauna milostivi”. 


Sfântul Evlampie, umplându-se de Duh Sfânt, a răspuns vicleanului judecător, 
zicând: "Inima ta este plină de înşelăciune şi pe buzele tale sunt cuvinte viclene; 
deşarte şi mincinoase sunt toate făgăduinţele tale. Nu mă vei amăgi pe mine, 
înşelătorule, şi cu acestea nu mă vei întoarce de la Hristosul meu. O, de ai voi tu 
Să asculţi cuvintele mele cele nemincinoase şi sfatul meu cel neviclean şi de ai 
cunoaşte pe Dumnezeul cel adevărat pe care eu îl cinstesc şi mă închin Lui, eu 
ți-aş fi făgăduit de la Dânsul, nu cinste şi mărire nevrednică, vremelnică şi 
deşartă, ci vrednică şi adevărată, precum şi daruri şi bogății pe care nici tu, nici 
împăratul tău, nici toată lumea nu le are acum. Dar de vreme ce eşti surd ca o 
aspidă şi nu asculţi pe acela care îţi grăieşte cuvinte folositoare, de aceea vei 
moşteni partea zeilor tăi în gheena focului, iar pentru aducerea necuratelor 
jertfe tu însuţi vei fi jertfă viermilor celor neadormiţi. lar eu jertfesc jertfă de 
laudă, nu diavolilor, ci Dumnezeului meu şi voi da Celui Prea Înalt rugăciunile 
mele". 


Judecătorul, auzind acestea, a început a-l îngrozi cu chinurile. Însă fără teamă el se 
arăta gata la toate muncile pentru lisus Hristos, Domnul său. Atunci judecătorul a 
poruncit ca să fie dezbrăcat, întins la pământ şi bătut cu vine. Şi fiind bătut sfântul 
fără cruţare, a răbdat multă vreme cu bărbăţie şi deşi avea mare durere din cauza 
loviturilor ce i se dădeau, arăta ca şi cum n-ar fi simţit nici o durere, cu aşa de mare 
bărbăţie suporta chinurile. 


Iar schingiuitorul, văzând răbdarea lui, s-a pornit cu şi mai crudă minie împotriva 
lui şi a poruncit să fie spânzurat pe un lemn şi să-i strujească trupul cu unelte de 
fier. Şi era atât de rănit mucenicul, încât se vedeau şi oasele prin rănile lui cele 
adânci. lar după acele chinuri mucenicul zăcea pe pământ, rănit şi însângerat tot, 
încât tot trupul lui era o rană; şi nici nu s-au sfârşit durerile, căci alt chin a scornit 
judecătorul asupra lui: a poruncit ca să-i lege şi să-i strângă tare degetele de la 
mâini şi de la picioare cu nişte curele subțiri, chinuri pe care mucenicul le răbda cu 
multă durere încât încheieturile degetelor se desfăceau din alcătuinile lor. 


Nici cu aceasta nu s-a potolit mânia schingiuitorului, ci a mai adăugat încă şi alte 
chinuri, pentru că a poruncit să fie înroşit în foc un pat de fier şi pe acel pat să fie 
întins sfântul, ca astfel, rămăşiţa trupului său să se topească ca ceara în văpaia 

focului. Şi fiind înroşit în foc acel pat, Sfântul Evlampie şi-a făcut semnul crucii şi 
s-a culcat pe acel pat ca pe un aşternut moale şi trupul lui se frigea şi se topea ca 
nişte carne de mâncare şi era gata să moară într-un chin ca acela - pentru că nu mai 
era cu putinţă ca trupul să rămână viu în acel foc - însă Atotputernicul Dumnezeu îl 
ținea viu pe robul Său şi stătea sufletul în el mai presus de fire, ca astfel puterea lui 
Dumnezeu să strălucească desăvârşit şi răbdarea mucenicului să fie văzută de toţi. 


Când aşteptau toţi ca Evlampie să adoarmă cu somnul morţii pe acel pat înroşit, 
îndată sfântul a simțit în el o putere şi, sculându- se de pe pat, umbla sănătos ca şi 
cum n-ar fi fost chinuit. Şi crezând din tot sufletul în Domnul Dumnezeul său, s-a 
prefăcut ca şi cum s-ar învoi cu necredința păgânilor. Pentru aceea îl duseră cu 
cinste în capiştea idolească şi toţi se bucurau împreună cu judecătorul, părându-le 
că Evlampie s-a depărtat de Hristos şi vrea să se închine la idolii lor. Mulţime de 
popor, urmându-l, mergeau la capişte, iar sfântul se ruga în sine cu tot dinadinsul 
lui Dumnezeu şi către lisus Hristos să arate puterea Sa, să lumineze pe poporul cel 
orbit şi să se prea mărească numele Său cel Sfânt. 


ŞI când a intrat în capişte l-a văzut pe idolul Marte, cel mai mare şi mai frumos 
dintre idoli şi apropiindu-se de acela a zis: "Cu numele Domnului meu lisus 
Hristos îţi poruncesc, idole mut şi neînsufleţit, să cazi la pământ şi să te faci 
praf”. 


Și acestea zicându-le sfântul, îndată idolul a căzut cu zgomot mare şi s-a sfărâmat 
în bucăţi. Acest lucru văzându-l oamenii, au strigat: "Dumnezeul creştinilor este 
mare şi puternic”. 


Apoi, mulți oameni din acel popor au crezut în Hristos, iar judecătorul s-a pornit cu 
şi mai mare mânie împotriva lui Evlampie şi, luându-l, l-a supus iarăşi la chinuri. 


Auzind acestea sora lui, care se numea Evlampia, cum că fratele ei Evlampie 
păti-meşte chinuri pentru Hristos, a alergat degrabă acolo şi stând în mijloc, cu 
mare glas a zis către fratele ei: "Oare nu o maică ne-a născut pe noi? Oare nu 
acelaşi piept ne-a hrănit pe noi? Și nu suntem amândoi învăţaţi a crede în Unul 
Dumnezeu? Deci, pentru ce tu, pătimind pentru Hristos, mă lipseşti pe mine de 
aceeaşi cinste? Pentru ce nu mi-ai Spus şi mie, ca de la început Să sufăr 
împreună cu tine toate chinurile? Pentru că şi eu vreau să mor pentru Domnul 
meu ca şi tine, ca Să ştie toţi schingiuitorii că Sunt creştină şi Sunt gata Să mor 
pentru Hristos". Iar către judecător a zis: "Ascultă-mă, judecătorule, ca să ştii 
cine sunt: sunt roaba lui Hristos. El este viaţa mea şi bucuria sufletului meu. Pe 
EI îl iubesc şi Lui voiesc să-i fiu jertfită; deci pregăteşte foc, adu fiare, pune roa- 

tele cele de chinuri, ascute săbiile şi scorneşte orice chinuri voieşti şi chinuieşte- 
mă pe mine pentru Hristosul meu, căci sunt gata să le rabd pe toate, la fel cum a 
răbdat şi iubitul meu frate, Evlampie”. 


Atunci călăul judecător auzind acestea, a poruncit ca sfânta să fie bătută peste 
obraz. Şi au bătut-o aşa multă vreme, încât frumuseţea feţei sale s-a schimbat şi în 
curgea sânge din nas şi din gură. 


lar Sfântul Evlampie o întărea pe sora sa cu cuvinte de mângâiere, zicând: "Nu te 
teme, soro, de cei ce ucid trupul, căci sufletul nu-l pot ucide". 


Apoi, după porunca călăului, a fost pregătită o căldare cu apă fiartă, ca să fie arun- 
caţi amândoi, Evlampie şi Evlampia. Şi când voiau să-i arunce, Evlampie, grăbin- 
du-se, a intrat singur în căldare, iar Evlampia, ca o copilă tânără, a început a se cam 
înfricoşa. Şi fratele ei, văzând-o că se îndoia, o chemă la sine, în căldarea care fier- 
bea, zicându-i: "Nu te teme, soro, îndrăzneşte de intră aici, căci precum mă vezi 
pe mine nevătămat şi nesimţind nici o durere, aşa şi tu, numai de te vei atinge de 
căldarea aceasta arzătoare şi îndată vei simţi ajutorul lui Dumnezeu şi vei 
rămâne nevătămată”. 


Sfânta, auzind acestea, a intrat degrabă alături de fratele ei în căldare şi îndată s-a 
stins puterea focului şi căldarea s-a răcit, iar sfinţii, rămânând nevătămaţi, cântau şi 
îl slăveau pe Dumnezeu. 


Poporul, văzând şi această minune, două sute de bărbaţi au crezut în Hristos care 
mărturisindu-se că sunt creştini, au murit ucişi cu sabia de mâinile nelegiuiților 
închinători de idoli. 


Iar judecătorul cel fără de lege a poruncit să-i scoată ochii Sfântului Evlampie iar 
Sfânta Evlampia să fie spânzurată de păr şi să fie bătută. 


Și ea, răbdând, zicea: "Mulţumesc Ţie, Dumnezeule, Ziditorul meu, că m-ai în- 
vrednicit pe mine, roaba Ta, să pătimesc pentru Sfântul numele Tău”. 


Apoi judecătorul a poruncit să fie încins foarte tare un cuptor şi să fie aruncaţi 
sfinţii în acel cuptor. După ce au ars cuptorul, Sfântul Evlampie, fiind orb, a fost 
dus de mână de către ostaşi şi a fost aruncat acolo. Pe Sfânta Evlampia nu trebuia 
s-o ducă cineva şi s-o arunce acolo, ci a mers singură cu bucurie şi degrabă a intrat 
ca într-o cameră în acel cuptor înfierbântat. Însă nici acolo sfinţii n-au fost vătă- 

maţi, pentru că focul s-a schimbat în răcoare, iar ei, umblând prin mijlocul văpăui, 
glăsuiau cântarea celor trei tineri din Babilon şi binecuvântau pe Dumnezeu. 


Judecătorul, neştiind ce să mai facă cu dânşii, a hotărât să fie tăiaţi de sabie. Le- 
gându-le mâinile la spate ostaşii i-au dus departe, iar când au ajuns la locul de 
pedeapsă, Sfântul Evlampie şi-a pus sub sabie cinstitul său cap şi ostaşii l-au tăiat, 
iar Sfânta Evlampia, mai înainte de a fi ucisă şi-a dat sufletul în mâinile lui Dum- 
nezeu, iar ostaşii văzând-o moartă nu i-au mai tăiat capul. 


Şi aşa Sfântul Evlampie, împreună cu sora lui Evlampia, sfîrşidu-şi nevoinţa muce- 
niciei, au mers împreună la purtătorul de nevoinţă Hristos, ca să ia de la EI cununa 
despărțirii. Cu ale căror rugăciuni să ne învrednicească şi pe noi împărăției Sale 
Domnul nostru lisus Hristos, căruia, împreună cu Tatăl şi cu Sfântul Duh, 1 se 
cuvine cinstea şi mărirea în veci. Amin. 

Sfinţii mucenici Evlampie şi Evlampia - drumul spre sfinţenie 


Râzând de porunca împăratului Maximilian de a fi ucişi creştinii, Sfântul Evlampie 
a fost torturat în nenumărate feluri şi a murit pentru numele Domnului împreună cu 
sora lui, Evlampia, preţuind mai mult Viaţa veșnică, decât pe cea trecătoare. 


totii 
Vieţuind în Nicomidia, pe când împărățea Maximilian, Sfântul Evlampie a râs de 
porunca împăratului de a fi uciși creştinii, privind-o ca pe o nebunie aruncată 
asupra celor nevinovaţi. Prins de ostașii împăratului şi adus la judecată, tânărul a 
refuzat să se închine idolilor, aşa că a fost bătut cu vine, spânzurat pe lemn, ars pe 
un pat de fier, dar el din toate ieşea sănătos, căci puterea Domnului era cu el. 


Prefăcându-se apoi că dorește să se închine zeilor, a fost dus în capiște şi porun- 
cindu-i idolului să se sfărâme, în numele Domnului, le-a distrus templul închi- 
nătorilor la idoli. 


Torturat şi mai tare, de această dată împreună cu sora lui, care venise să îl îmbăr- 
băteze, a adus la credinţă peste 200 de oameni, care au murit apoi ucişi de sabie, 
aşa cum a sfârșit și Sfântul Evlampie, întrucât în nici un alt chip nu reuşise împă- 
ratul să îl rănească. 


Iar sora lui, Evlampia, a trecut la Domnul înainte ca ostaşii să apuce să îi taie ca- 
pul. 

Sfântul cuvios Teofil mărturisitorul (sec. VIII) s-a născut din părinți creştini într-un 
sat din oraşul Tiberiapolis. 


La vârsta de 13 ani s-a dus în munte la cuviosul Ștefan sihastrul şi l-a rugat să îl 
primească în viața călugărească. După trei ani de rugăciuni şi ascultare s-a făcut 
monah. 


Teofil a trăit în pace până în vremea împăratului iconoclast Leon Isaurul (717- 
741). 


A fost supus supliciilor şi dus în Niceea la judecată. Aici, cuviosul Teofil l-a con- 
vins pe judecător asupra cinstirii sfintelor icoane, care 1-a dat voie să plece. 

Calendar Ortodox - Sfinţii mucenici Evlampie şi sora sa, Evlampia; Sfinţii 
cuvioşi Vasian şi Teofil mărturisitorul 


Sfinţii mucenici Evlampie şi Evlampia ( 303) 


Evlampie era un tânăr creștin şi bogat din părțile Nicomidiei și părăsindu-şi ascun- 
zişul din munte pentru a cumpăra mâncare, deoarece în acea vreme creștinii erau 
prigoniți de către Dioclețian, găseşte la poarta Nicomidiei o poruncă scrisă de 
ucidere a creştinilor, dată de către împăratul Dioclețian. 


Citind, a râs de nebunia împăratului care omora poporul nevinovat. Pentru acest 
lucru a fost prins şi dus înaintea judecătorului Maxim care a încercat în zadar să îl 
facă să apostazieze. A fost supus supliciilor, însă Dumnezeu 1-a dat putere şi a ră- 
mas în viață. 


Fiind dus în templul lui Ares, Sfântul mucenic Evlampie s-a rugat lui Dumnezeu şi 
idolul s-a prăbuşit. Deși mulți păgâni au crezut în acel moment şi s-au convertit la 
creştinisim, Evlampie a fost în continuare chinuit. 

Aflând Evlampia că fratele ei este chinuit, s-a dus înaintea judecătorului Maxim şi 
a mărturisit că şi ea este creştină, dorind să pătimească alături de fratele ei. 


Astfel, nereuşind prin nici un chin să îi facă să apostazieze pe cei doi fraţi, păgânii 
i-au dus în afara oraşului și Sfântului mucenic Evlampie i-au tăiat capul, iar Sfânta 
muceniţă Evlampia şi-a încredinţat sufletul lui Dumnezeu înainte de a fi omorâtă. 


Troparul Sfinților mucenici Evlampie şi Evlampia, sora lui - glasul 4: Mucenicii 
Tăi, Doamne, întru nevoinţele lor, cununile nestricăciunii au dobândit de la Tine, 
Dumnezeul nostru. Că având tăria Ta, pe chinuitori au învins; zdrobit-au şi ale de- 
monilor neputincioase îndrăzniri. Pentru rugăciunile lor, mântuieşte sufletele noa- 
stre, Hristoase Dumnezeule. 


Sfântul cuvios Vasian (sec. V) 


Sfântul cuvios Vasian era originar din Siria, iar în timpul împăratului Marcian 
(450-457) a întemeiat o mănăstire în Constantinopol. 


A trecut cu pace la Domnul, iar împăratul a zidit o biserică în numele lui. 

Sfântul cuviosul Teofil mărturisitorul (sec. VIII) 
Sfântul cuviosul Teofil mărturisitorul s-a născut din părinți creştini într-un sat din 
orașul Tiberiapolis. La vârsta de 13 ani s-a dus în munte la cuviosul Ştefan sihas- 
trul şi l-a rugat să îl primească în viaţa călugărească. După trei ani de rugăciuni şi 


ascultare s-a făcut monah. 


Teofil a trăit în pace până în vremea împăratului Leon Isaurul (717-741), împărat 
iconoclast. 


A fost supus supliciilor şi dus în Niceea la judecată. Aici, cuviosul Teofil l-a con- 
vins pe judecător asupra cinstirii Sfintelor icoane care 1-a dat voie să plece. 

Proloagele din 10 octombrie 


PROLOAGELE 


ÎN FIECARE ZI ÎMPREUNĂ CU SFINȚII 


Luna octombrie în 10 zile: Sfinţii mucenici Evlampie şi Evlampia (+303). 


Aceşti sfinți mucenici au fost pe vremea împărăției lui Maximian (286-305), pe 
când în Nicomidia domnea Maxim. Deci, pornindu-se prigoana, mulţi dintre creş- 
tini se ascundeau în munte şi prin pustictăţi. Printre cei ascunşi se afla şi un tânăr 
Evlampie, care a fost trimis în cetate să cumpere pâine. 


Şi el, mergând, a văzut cărțile împărăteşti la porţile cetăţii şi, citindu-le, a fost prins 
de închinătorii la idoli şi dus în faţa judecătorului şi, fiind întrebat, a mărturisit că 
este creştin. Şi a poruncit judecătorul să fie pus la chinuri, iar tânărul Evlampie le-a 
îndurat cu multă bărbăţie. 


L-au dus apoi în capiştea idolilor şi l-au îndemnat să se închine lui Marte, zeul 
războiului. Iar el, în loc să jertfească, a poruncit idolului să cadă şi, căzând, s-a sfă- 
râmat în ţăndări. 


Deci, încăpând el la chinuri şi mai grele, a venit la privelişte şi sora sa Evlampia 
care, mărturisind că şi ea este creştină, se ruga de prigonitori să fie părtaşă la chi- 
nurile fratelui ei, pentru Hristos. 


Și, băgându-i pe amândoi într-un cazan cu apă în clocot şi rămânând nevătămaţi, 
multă lume a crezut în Hristos şi li s-au tăiat capetele tuturor, împreună cu dânşii. 


Intru această zi, cuvânt din Pateric, despre războiul desfrânării. 
Un frate era în mare război şi supărare de gândurile desfrânării şi a mers la un 
stareţ mare şi-l ruga pe el, grăind: "Fă bine şi te roagă pentru mine, că mă supără 


foarte mult războiul desfrânării". Deci, s-a rugat starețul pentru dânsul. 


Apoi a venit iarăşi a doua oară la stareţ şi acelaşi cuvânt i-a zis. Asemenea şi stare- 
țul nu se lenevea a ruga pe Dumnezeu pentru dânsul şi a zice: "Doamne, arată-mi 

mie şederea fratelui acestuia şi din ce parte se năvăleşte satana asupra lui, că m-am 
rugat şi n-a aflat odihnă”. 


Și Dumnezeu 1-a descoperit lui despre dânsul. Că l-a văzut pe el şi pe demonul 
desfrânării şezând aproape de el şi bârfind împreună. lar îngerul cel trimis lui spre 
ajutor, departe stând şi mâniindu-se asupra fratelui, că nu se îndreptă spre Dumne- 
zeu, ci se îndulcea cu cugetele şi tot gândul său îl dădea vrăjmaşului. Deci, a 
cunoscut stareţul că de la fratele este pricina. 


Şi 1-a zis lui: "Tu te laşi supus, şi te împrieteneşti cu gândul tău şi, de aceea, păti- 
meşti." Şi l-a învăţat pe dânsul, că se cade a se împotrivi gândurilor. 


Iar fratele, aşa făcând, cu rugăciunea stareţului a aflat odihna. 


Întru această zi, cuvânt pentru alegerea episcopilor şi a preoților şi pentru slujba 
lor. 


Stând ava Amos în Ierusalim şi fiind ales patriarh, au venit toţi egumenii din mănă- 
stirile pustiului la închinăciune şi, cu ei, m-am pogorât şi eu împreună cu egumenul 
meu. 


Şi a început patriarhul a grăi către părinți: "Rugaţi-vă pentru mine, părinților, că 
mare sarcină şi greu de purtat mi s-a încredinţat mie şi nu puţin mă înfricoşează pe 
mine acest lucru păstoresc al preoţiei. Lui Petru, adică, şi lui Pavel şi lui Moise, 
unora ca aceştia le este cu putinţă a păstori sufletele cele cuvântătoare, iar eu sunt 
mai păcătos decât toți. Că iată am aflat scris că cinstitul şi fericitul Leon, care a 
fost întâi stătător al romanilor, a petrecut până la patru zeci de zile în rugăciune, 
lângă mormântul postolului Petru, şi, vieţuind în post, ruga pe apostol să facă rugă- 
ciune lui Dumnezeu pentru dânsul să-i ierte greşelile. Iar după ce s-au sfârşit patru- 
zeci de zile, i s-a arătat lui îngerul, grăindu-i: "M-am rugat pentru tine şi ţi s-au ier- 
tat toate păcatele tale. Pentru hirotonie, însă, ai să dai seamă." 


Întru această zi, cuvânt din Limonar, despre fapta bună. 


Cineva dintre părinţi ne-a spus nouă că un oarecare mirean avea copii, între care 
era unul, mai mare, cu numele Aviv. Acesta era feciorelnic şi foarte se păzea, cu- 
cernic şi postitor şi de la toate înfrânat şi gândea să iasă din lume. lar tatăl lui îl 
oprea şi voia a-l încurca în grijile lumii acesteia. Şi era pentru aceasta supărat pe 
dânsul şi totdeauna îl ocăra pentru multa lui înfrânare. Şi îi zicea lui: "Pentru ce nu 

te duci în lucrurile lumii acesteia, ca şi fraţii tăi?" lar el, răbdând, tăcea. Și toţi îl iu- 
beau pe el pentru multa lui înţelegere şi pentru cucernicia lui. 


Iar, bolnăvindu-se tatăl lui şi apropiindu-se sfârşitul vieţii, rudeniile şi toți cei ce-l 
iubeau pe el socoteau că tatăl lui îl urăşte şi-l va lipsi pe el de partea lui de moşte- 
nire, fiindcă tatăl său era foarte bogat. 

Deci, adunându-se, au mers către tatăl lui şi i-au zis: "Voim să te rugăm pe tine un 
lucru." 


Iar el a zis: "Ce anume?" 
Şi ei au zis: "Pentru fiul tău Aviv, ca să nu-l hpseşti pe el de moştenire." 


Iar el a zis lor: "Oare mă rugaţi pe mine pentru acela, care nu se îngrijeşte deloc de 
ale vieţii, ci numai se roagă şi posteşte?" 


ŞI i-au zis lui: "Aşa". 
ŞI a grăit lor: "Chemaţi-l aici”. 
Şi când a intrat la dânsul, a zis lui: "Apropie-te către mine, fiule." 


Şi apropiindu-se, s-a întins tatăl său pe sine la picioarele fiului său, plângând şi zi- 
când: "lartă-mă pe mine fiul meu, şi te roagă lui Dumnezeu pentru mine, ca să mă 
ierte milostivul Dumnezeu pentru aceasta, că te-am supărat în zadar. Că tu pe 
Hristos ai iubit, iar eu, ticălosul, lumeşte am judecat." 


Și chemând pe toţi fraţii lui, le-a zis lor: "lată, de acum fratele vostru Aviv vă este 
vouă şi tată şi stăpân şi să-l ascultați pe el, întru toate ce va porunci." 


lar după ce a răposat tatăl lor, a împărțit lor moştenirea. Şi partea sa a împărțit-o 
săracilor şi pentru el nu şi-a lăsat nimic. ŞI a zidit pentru sine o chilie mică pentru 
linişte, iar când a isprăvit-o pe ea, s-a îmbolnăvit şi, apropiindu-se vremea sfârşitu- 
lui său, a venit unul din fraţii lui şi şedea lângă dânsul, iar el a zis: "Mergi, frate, şi 
fă mângâiere în casa ta, că astăzi este zi sfântă şi praznic" (că era praznicul 
Sfinţilor apostoli). 


ŞI a răspuns fratele lui: "Cum te voi lăsa pe tine?" 


Iar el a zis: "Mergi, şi când va veni vremea, te voi chema pe tine." 

Și, apropiindu-se ceasul, s-a sculat singur şi a mers la uşa fratelui său şi a lovit în 
uşă şi, auzind, fratele a cunoscut că-l cheamă. lar când a venit la fratele lui, acesta 
s-a culcat îndată şi şi-a dat sufletul său Domnului şi toţi au proslăvit pe Dumnezeu 
ŞI s-au minunat de un sfârşit atât de fericit. 


Aşa moare cel credincios. El de moarte nu se teme, nici de judecată, că acestea nu 
se vor atinge de el, după cum ne încredinţează pe noi Domnul Iisus, zicând: "Cel ce 
ascultă cuvântul Meu şi crede în Cel ce M-a trimis are viaţă veşnică şi la judecată 
nu va veni, ci s-a mutat din moarte la viaţă." (loan,5, 24). Un asemenea sfârşit prea 


frumos primeşte lupta şi pătimirea creştinului drept-credincios. 


O, de ar fi cu putinţă a îndemna pe fiecare la această credinţă, ca să se străduiască 
spre lupta cea neobosită şi să se lupte el cu toată osârdia, intrând pe uşa cea strâmtă 
şi fericit să-şi sfârşească alergarea sa. Că acolo îl aşteaptă pe el cununa cea slăvită, 
neveştejită a fericirii, în Hristos lisus Domnul nostru, căruia 1 Se cuvine slava în 
veci ! Amin. 

Sfântul Nicolae Velimirovici — Proloagele de la Ohrida din 10 octombrie 


Vol. Îi 


Iulie = Decembrie 


“A 


Pomenirea Sfinţilor mucenici Evlampie şi Evlampia 


Aceştia au fost fraţi după trup, din Nicomidia. În vremea cumplitelor prigoane 
împotriva creştinilor de sub Maximian unii credincioşi s-au ascuns, părăsind Nico- 
midia. 


Tânărul Evlampie a fost trimis în cetate ca să cumpere pâine. Acolo el a văzut afi- 
şat pe un perete un edict imperial care proclama prigonirea creştinilor. Tânărul a 
râs de el, l-a smuls de pe perete şi I-a rupt. EI a fost arestat şi adus înaintea jude- 
cătorului. 


Judecătorul I-a sfătuit pe Evlampie să se lepede de Hristos, iar Evlampie I-a în- 
demnat mai mult pe judecător să se lepede el de idolii mincinoşi şi să îl recunoască 
pe Hristos ca pe Unul Dumnezeu cel Viu. 


Judecătorul a poruncit biciuirea îndelungată a lui Evlampie, care i-a prefăcut trupul 
în izvoare de sânge. EI a fost torturat şi după aceasta, bestial. 


Auzind de chinurile fratelui ei, fecioara Evlampia a venit alergând înaintea jude- 


e A 


când a început să îi curgă sânge mult pe gură şi pe nas. 


Ei au fost după aceasta aruncaţi în păcură clocotită, iar apoi într-un cuptor de foc, 
dar cu semnul Sfintei Cruci şi întru Numele lui Hristos, focul nu a putut să le facă 


Ar Dr Dr dr dr de Dr dr d Dr Dr dr dr De de dr dr A de dr dr A A 


Xp PP PP 0 E E IE IP IE 3 e IE IE II IE E XX 


Ar De De de De Dr De e De De de De Dr Dr De De De De De de de e Ar A d 


XP PP 2 0 E IE IP IP 3 5 IE IE II E E E XX 


nici un rău. în cele din urmă Evlampie a fost decapitat, iar Evlampia a murit mai 
înainte ca să i se taie capul. 


Cu ei împreună au mai fost omorâţi încă două sute de creştini care au crezut în Hri- 
stos văzând mucenicia fraților Evlampie şi Evlampia, puterea şi minunile dumne- 
zeieşti care s-au lucrat în timpul muceniciei lor. Ei cu toţii s-au încununat cu cunu- 
nile muceniciei, sălăşluindu-se în locaşurile Patriei cereşti. 


Pomenirea Sfinţilor mucenici monahi din Mânăstirea Zografu 


După ce împăratul Mihail, paleologul a semnat nelegiuita unire cu Roma de la 
Lyons, ca să poată obţine sprijin militar din Occident împotriva bulgarilor şi sâr- 
bilor, monahii din Sfântul Munte au trimis împăratului scrisoare prin care înfierau 
această unire eretică şi îl rugau pe împărat să se lepede şi el de ea şi să se întoarcă 
la Ortodoxie. 


Papa a trimis o armată întreagă în ajutorul împăratului. Latinii [romano-catolici] 
au intrat în Sfântul Munte şi au comis atrocități mai barbare şi mai bestiale decât 
cele comise de turci de-a lungul a cinci sute de ani. După ce i-au spânzurat pe toți 
Părinţii din Protaton [Sinaxa Sfântului Munte, forul conducător al Athosului] şi au 
omorât mulțime de monahi din Mânăstirile Vatopedi, Ivirul şi altele, ei s-au repezit 
cu sălbăticie diavolească şi ucigaşă auspra Mânăstirii Zografu. 


Fericitul egumen Toma a sfătuit obştea ca oricine dintre ei doreşte să scape cu via- 
ță, să iasă din Mânăstire şi să se ascundă, iar cei care vor să moară de moarte mu- 
cenicească, să rămână. Astfel, în mânăstire au rămas douăzeci şi şase de bărbaţi: 
Egumenul, douăzeci şi unu de monahi şi patru mireni, lucrători cu mâinile la mână- 
stire. E1 cu toţi s-au închis în turnul mânăstirii. 


Latinii au năvălit înăuntru şi au dat foc turnului. Astfel şi-au aflat mucenicească 
moarte prin foc cei douăzeci şi şase de monahi eroi, mărturisitori ai lui Hristos. 


In timp ce turnul ardea în vâlvătaia focului, cei dinăuntru cântau sfinţii psalmi ai 
lui David şi Imnul Acatist către Preasfânta Născătoare de Dumnezeu şi pururea Fe- 
cioară Maria. 


EI şi-au dat sfintele lor suflete în mâna lui Dumnezeu în zece zile ale lunii octom- 
brie, din anul 1283. 

În luna decembrie a aceluiaş an a murit în mizerie împăratul Mihail, paleologul cel 
lipsit de onoare şi de cinste, pe când regele Milutin al sârbilor s-a ridicat împotriva 
lui şi ca apărător al Ortodoxiei. 


Pomenirea Sfântului cuvios Teofil, mărturisitorul 


Teofil a fost de neam slav şi se trăgea din Macedonia, de pe lângă locul numit Stru- 
mita. EI s-a tuns monah din fragedă copilărie, iar după oarece vreme şi-a întemeiat 
propria mânăstire. 


EI a luat suferinţe de la nelegiuitul împărat iconoclast Leon, isaurul şi ar fi murit în 
torturi, dacă nu ar fi reuşit să îl convingă pe judecătorul Hypaticus de adevărul 
cinstirii Sfintelor icoane. 


Convingându-se că cinstirea sfintelor icoane înseamnă cinstirea adevărului, guver- 
natorul Hypaticus I-a eliberat pe Sfântul Teofil. 


Astfel sfântul s-a întors la mânăstirea lui şi a trecut la puţin timp după aceea la lo- 
caşurile bucuriei celei cereşti, anul fund 716. 


Pomenirea Sfântului mucenic Teotecnus 
EI a fost ofiţer roman la Antiohia în timpul domniei împăratului Maximian. Când 
I-a silit împăratul să jertfească idolilor, el a zis: „Eu în Hristos Domnul cred şi Lui 


Unuia îi aduc jertfă, jertfă vie, chiar pe mine însumi." 


EI a fost torturat bestial, apoi înecat în mare, cu o piatră grea atârnată de gât. El a 
luat cu cinste mucenicia Şi s-a încununat cu cununa nepieritoare a veşnicei slave. 


Pomenirea Sfântului prea cuvios Vassian 
În timpul domniei drepteredinciosului împărat Marchian, acest sfânt a sosit la Con- 
stantinopol din Antiohia, la anul 450. Mare a fost nevoinţa lui şi mare şi puterea 


făcătoare de minuni lui dăruită de la Domnul. 


Sfântul Vassian a dobândit la Constantinopol cam la trei sute de ucenici, între ei s- 
a numărat şi Sfânta Matrona. 


Impăratul Marchian a ctitorit o slăvită mânăstire întru numele Sfântului Vassian, 
care există şi în ziua de azi. 

Cântare de laudă la Sfinţii prea cuvioşi părinţi de la Mânăstirea Zografu 


Vitejii de la Zografu cavaleri ai Adevărului sunt, 
Care pe ei s-au jertfit 
pentru Ortodoxa Credinţă. 


Ei pe mândri i-au umilit, 
pe neruşinaţii latini, 
Inălțându-se la Dumnezeiasca împărăție cu sufletul. 


Flăcările turnului se înălțau la cer, 
Din al lor mijloc se înălțau cântările de laudă 
Ale monahilor. 


La această cutremurată minune întregul cer şi îngerii 


Au privit, 

Pe când asasinii viermuiau sub ziduri. 

Egumenul Sfânt Toma, ca un adevărat tată, 

Pe fiii lui duhovniceşti îi îmbărbăta. 

EI cu dânşii Psalmii lui David început-a să cânte: 
Cela ce pe Domnul slăveşte, de moarte nu se teme, 
Iar cel care moare pentru Dumnezeu, nu va pieri. 
Iată se aduce jertfă, iar altarul jertfei rămâne: 
Trupurile se ard, iar sufletele se înalţă sus. 


Prin astă jertfă a Mânăstirii Zografu slava sporeşte, 
Cu adevărată mărire, până în veac. 


Sfântul mare mucenic şi biruitor Gheorghe 
Pe qi săi iubiți cavaleri îi încunună, 

Iar Maica lui Dumnezeu îi cinsteşte 

Pe noii cereşti cetăţeni. 


Se bucură Biserica întru aceşti cavaleri ai dreptăţii 
Ei Sunt copiii Ei, ramurile ei de rod. 


(Mânăstirea Zografu este închinată Sfântului mare mucenic Gheorghe, purtătorul 


de biruinţă - n. ed. americane.) 

Cugetare 


Prin purtarea de grijă a lui Dumnezeu, numărul cel mai mare de minuni şi de des- 
coperiri cereşti au loc în timpul muceniciei robilor Lui. 


In ziua în care latinii s-au năpustit criminal şi asupra Mânăstirii Zografu, un monah 
vârstnic se afla la ascultare la o distanţă de circa o jumătate de oră de mânăstire. La 


vremea cuvenită, el citea Acatistul înaintea icoanei Maicii lui Dumnezeu. 


Când a început însă să rostească Bucură-te!, el a auzit din icoană un glas care a zis: 


Bătrânul atunci a căzut cu faţa la pământ şi a strigat: Şi cum te voi lăsa aici, o, 
Impărăteasa mea prea bună şi mijlocitoarea mea? 


Atunci glasul a zis iar: “De mine nu te griji, ci ieşi degrabă!” 


Bătrânul a alergat la mânăstire. Ajungând acolo într-un suflet, el a văzut Icoana 
înaintea căreia se închinase deja acolo. Bătrânul uimit şi înspăimântat a arătat toate 
fraților lui. 


Atunci cu toţii au prea slăvit pe Dumnezeu şi pre Sfânta Lui Maică. 


Odată, la un zece octombrie, la ziua prăznuirii celor douăzeci şi şase de mucenici, 
s-a făcut priveghere mare de toată noaptea. Anul era 1873, iar noaptea era fără 
lună. La miezul nopţii, pe când monahii cântau Sfânta slujbă şi citeau vieţile Sfin- 
ilor mucenici zografiți, înaintaşii lor, s-a auzit deodată un zgomot şi deasupra 
bisericii a venit un stâlp de foc, care se înălța până la cer. Atât de strălucitor era, 
încât lucrurile de departe se vedeau limpede, ca la lumina zilei. Această minunată 
arătare a durat cam un sfert de oră, după care a dispărut. 


Luare aminte 


Să luăm aminte la minunata venire a lui Dumnezeu înaintea prorocului Ilie (III Re- 
gi 19): 
e Lacum'llie, ostenit de nelegiuirile poporului, s-a rugat lui Dumnezeu ca să 
îi dăruiască moartea, 

e Lacum Domnul I-a mângâiat pe Ilie, venind la el la Muntele Horeb; 
e La cum mai întâi a fost vijelie năprasnică, apoi cutremur, apoi foc şi apoi 
adiere de vânt lin, iar din adierea de vânt lin s-a auzit glasul Domnului. 


Predică despre suferinţele regelui David ca tipuri ale Patimii lui Hristos 


Că m-au înconjurat câini mulţi, adunarea celor vicleni m-a împresurat. Stră- 
puns-au mâinile şi picioarele Mele (Psalmul 21: 17-18). 


Aceasta este trăirea mistică a lui David, regele care se pocăia, trăire care pre-în- 
chipuie profetic Patimile lui Hristos. 


Și toţi care voiesc să trăiască cucernic în Hristos lisus vor fi prigoniți (II Timotei 
3: 12), zice Sfântul apostol Pavel. 


După ce regele David a păcătuit, dracii nu au mai venit la el, nici l-au mai tulburat; 
dar când a început să se pocăiască şi să se ridice din păcat, direcționându-şi viaţa 
pe calea lui Dumnezeu, dracii l-au înconjurat şi au început să îl chinuie. 


Cuvintele de mai sus nu se referă la oameni, ci la diavoli, care uneori îl atacă pe cel 
care se pocăieşte în mod nemijlocit, iar alteori prin intermediul altor oameni. 


Regele David nu ar fi numit câini pe oamenii creaţi de Dumnezeu, cununa întregii 
zidiri. Ci el a numit câini pe diavoli, căci pe aceştia drepţii îi văd ca pe câini, şerpi, 
arapi, lei sau în vreun alt oarecare chip. Că prin câini regele David îi are în vedere 
în acest loc pe diavoli se vede şi din viețile marilor nevoitori ai pustiei, cărora 
dracii le apăreau tocmai sub chipuri de câini şi de alte fiare, ca să îi înspăimânte. 


Ne lămurim că aşa stau lucrurile şi din cuvintele Mântuitorului, rostite de El pe 
Cruce: Părinte, iartă-le lor, că nu ştiu ce fac (Luca 23: 34). Aceasta înseamnă că 
iudeii nu voia lor o făceau când îl omorau pe Dumnezeu, ci mai curând pe a altora 
şi anume, a dracilor. Căci mulţi câini s-au adunat, precum şi adunarea celor vicleni, 
ca să Îl omoare pe Domnul Hristos. 


Văzând ispititorul diavol că nu poate să Îl subjuge pe Domnul cu promisiunile lui 
mincinoase la pustia Muntelui Carantaniei, el a început cu toate puterile să unel- 
tească uciderea Lui de ruşine pe Cruce, prin intermediul celor nelegiuiţi, al câinilor 
mulţi şi adunării celor vicleni. 

Fraţilor, să vedem cât de limpede este prorocia! Străpuns-au mâinile şi picioarele 
Mele. Aceste cuvinte nu s-ar fi putut împlini cu nimeni altcineva în istoria ome- 
nirii, decât numai cu Mântuitorul Cel Răstignit. 


Prorocia aceasta merge mai departe, în cele mai mici amănunte: împărțit-au hai- 
nele Mele loruşi şi pentru cămaşa Mea au aruncat sorţi (Psalmul 21: 20). 'To-tul 
s-a întâmplat exact aşa cum a fost prorocit, totul! 


Diavolul însă s-a înşelat în socotelile lui. EI a crezut că Îl poate nimici pe Acela 
care Singur dă cinste întregii zidiri. Prin slăvita Lui înviere, Domnul lisus Hristos a 
biruit şi acoperit de ruşine pe diavolul şi pe toată haita lui de câini şi a dat omului 
putere şi stăpânire asupra lui. 


Întreaga lume păgână nu a putut să scoată nici măcar un singur diavol din vreun 
om; pe când noi, prin Numele Domnului Hristos şi puterea Cruci Lui putem pune 
pe fugă legiuni întregi, împrăştiindu-le ca pe un fum şi aceasta pentru că, după 
Biruinţa învierii lui Hristos, diavolii s-au făcut ca nişte câini bătuţi şi speriaţi. 


O, Stăpâne Doamne lisuse Hristoase Mântuitorul nostru şi Biruitorule al iadu- 
lui, Ţie se cuvine toată slava şi mulțumita în veci. Amin. 

